

Program rada i razvoja za 2025. godinu

Zagreb, 2024.

[1. Uvod 1](#_Toc184821159)

[2. Služba za epidemiologiju 2](#_Toc184821160)

[3. Služba za kliničku mikrobiologiju 9](#_Toc184821161)

[4. Služba za zdravstvenu ekologiju 13](#_Toc184821162)

[5. Služba za javno zdravstvo 43](#_Toc184821163)

[6. Služba za javnozdravstvenu gerontologiju 49](#_Toc184821164)

[7. Služba za školsku i adolescentnu medicinu 55](#_Toc184821165)

[8. Služba za mentalno zdravlje i prevenciju ovisnosti 64](#_Toc184821166)

[9. Služba za znanost i nastavu 74](#_Toc184821167)

[10. Broj i struktura zaposlenika 79](#_Toc184821168)

[11. Plan zapošljavanja 82](#_Toc184821169)

[12. Plan informatizacije i digitalizacije 85](#_Toc184821170)

# 1. Uvod

Djelatnost Nastavnog zavoda za javno zdravstvo Dr. Andrija Štampar organizirana je radom osam stručnih službi koje brinu o provođenju mjera zdravstvene zaštite i pružanju zdravstvenih usluga na području očuvanja i unapređivanja zdravlja građana, kontroli i sprečavanju zaraznih i kroničnih nezaraznih bolesti, poticanju kvalitete i praćenju uvjeta životne i radne okoline, zdravstvenom prosvjećivanju i promicanju zdravlja te zdravstvenoj zaštiti osobito vulnerabilnih skupina stanovništva.

U 2025. godini nastavit će se sve aktivnosti obvezne prema *Planu i programu mjera zdravstvene zaštite*, sklopljenim ugovorima, posebnim programima i projektima.

S ciljem kontinuiranog rada na razvoju i unapređenju poslovnih procesa, nastavit će se analiza i optimizacija radnih procesa u stručnim službama Zavoda, a očekuje se i implementacija digitalizacije poslovnog procesa za evidenciju radnog vremena što će rezultirati ukidanjem papirnatih zahtjeva radnika za godišnje odmore i digitalno potpisivanje zahtjeva radnika.

Planira se i nastavak proširenja uslužnih djelatnosti prema zahtjevima novih zakonskih odredbi, zahtjevima tržišta i ugovorenih suradnika, što će omogućiti davanje potpunije ocjene sukladnosti i smanjivanje potreba za uslužnim analizama u vanjskim laboratorijima.

Planira se provesti predradnje, ishoditi potrebne certifikate i započeti obavljanje djelatnosti ispitivanja kvalitete lijekova.

U 2025. godini Zavod planira provedbu novih javnozdravstvenih programa za unapređenje zdravlja zajednice: „Zagreb – zdravi dom: program javnozdravstvene intervencije s doseljeničkom populacijom“, „Edukacija i osnaživanje zdravstvenih voditelja predškolskih ustanova s ciljem prevencije zaraznih bolesti“ te „Edukacija o racionalnoj upotrebi lijekova u domovima za starije osobe u Gradu Zagrebu“.

# 2. Služba za epidemiologiju

SAŽETAK DJELOKRUGA RADA

Služba za epidemiologiju kontinuirano provodi mjere higijensko-epidemiološke zaštite s epidemiološkom analizom stanja na području Grada Zagreba, po potrebi provodi protuepidemijske mjere te nadzire provođenje obveznih imunizacija. Temeljem planova cjepitelja izrađuje godišnji plan potrebe cjepiva za Grad Zagreb i obavlja raspodjelu obveznih cjepiva ordinacijama na primarnoj razini zdravstvene zaštite na području Grada Zagreba. Služba sudjeluje u izradi i provedbi pojedinih programa zdravstvene zaštite u izvanrednim prilikama te planiranju, predlaganju i provođenju mjera za sprečavanje, rano otkrivanje i suzbijanje kroničnih masovnih bolesti. Provodi obrazovanje osoba koje rade u proizvodnji i distribuciji hrane te implementaciju, reviziju i monitoring HACCP sustava. Izrađuje Program i provedbeni plan preventivne i obvezne preventivne dezinfekcije, dezinsekcije i deratizacije za područje Grada Zagreba, nadzire provedbu mjera dezinfekcije, dezinsekcije i deratizacije za potrebe grada Zagreba, istražuje i prati vektore bolesti te provodi preventivne i protuepidemijske postupke dezinfekcije, dezinsekcije i deratizacije. Provodi znanstveno-istraživačku djelatnost iz područja epidemiologije i srodnih, odnosno suradnih znanosti te druge poslove iz zdravstvene djelatnosti, sukladno Zakonu o zdravstvenoj zaštiti i odobrenjima Ministarstva zdravstva.

PROGRAM RADA

Služba u okviru svojih mogućnosti, odnosno raspoloživim sredstvima prema financijskom planu, svojim programom higijensko-epidemiološke zaštite osigurava zadovoljavajuću epidemiološku situaciju na području Grada Zagreba.

**Program prevencije i suzbijanja zaraznih bolesti** provodi se sljedećim aktivnostima: kontinuirano praćenje zaraznih bolesti i epidemiološka analiza morbiditeta od infektivnih bolesti za područje grada Zagreba; provođenje epidemioloških obrada i nadzora nad oboljelima, kontaktima te provođenje općih i protuepidemijskih mjera zdravstvene zaštite, provođenje specijalističkih obveznih zdravstvenih (sanitarnih) pregleda osoba koje su zakonski obveznici, planiranje i nadzor nad provedbom obveznih imunizacija na području grada Zagreba, distribucija cjepiva ordinacijama na primarnoj razini zdravstvene zaštite na području Grada Zagreba, provođenje neobaveznih imunizacija za putnike u međunarodnom prometu, cijepljenje visokorizičnih pacijenata, provođenje antirabične zaštite za Grad Zagreb.

*Planirani prihodi po izvorima:*

1. HZZO – Ugovor o provođenju djelatnosti higijensko epidemiološke zaštite
2. Usluge na tržištu.

**Uzimanje uzoraka za mikrobiološke pretrage**

S ciljem utvrđivanja uzročnika infektivnih bolesti, ali i dijagnostike drugih bolesti, u higijensko-epidemiološkim odjelima prikupljaju se uzorci za mikrobiološku dijagnostiku.

*Planirani prihodi po izvorima:*

Usluge na tržištu.

**Prevencija kroničnih nezaraznih bolesti** provodi se sljedećim aktivnostima: epidemiološko praćenje i analiza morbiditeta i mortaliteta za odabrane prioritete iz područja kroničnih nezaraznih bolesti; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka dojke za grad Zagreb; organizacija, koordinacija, provođenje, kontrola kvalitete provođenja i evaluacija Nacionalnog programa ranog otkrivanja raka debelog crijeva za grad Zagreb; organizacija i provođenje testiranja na okultno krvarenje u stolici; sudjelovanje u radu Povjerenstva za provedbu ranog otkrivanja raka dojke i raka debelog crijeva Ministarstva zdravstva; provođenje preventivne dijagnostičke mamografije kao ugovorna mamografska jedinica; provođenje Programa preventivne mobilne mamografije

*Planirani prihodi po izvorima:*

1. HZZO – Ugovor o provođenju dijagnostičke mamografije Nacionalnog programa prevencije raka dojke
2. Grad Zagreb, Gradski ured za socijalnu zaštitu, zdravstvo, branitelje i osobe s invaliditetom – Ugovor o provedbi programa Preventivne mobilne mamografije u Zagrebu
3. Usluge mamografije na tržištu.

**Proučavanje, praćenje i suzbijanje vektora zaraznih bolesti** provodi se sljedećim aktivnostima: izrada Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba te provođenje stručnog nadzora nad provedbom istog Programa mjera i Provedbenog plana; provođenje programa Istraživanja i praćenja invazivnih vrsta komaraca na području grada Zagreba; poslovi dezinfekcije, dezinsekcije i deratizacije na komercijalnom tržištu.

*Planirani prihodi po izvorima:*

1. Grad Zagreb – Ugovori o provedbi stručnog nadzora
2. Grad Zagreb – Istraživanje i praćenje invazivnih vrsta komaraca (vektora bolesti)
3. Usluge DDD-a na tržištu.

**Provođenje programa stjecanja potrebnog znanja o zdravstvenoj ispravnosti hrane** provodi se sljedećim aktivnostima: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

Usluge na tržištu.

**Provođenje programa stjecanja potrebnog znanja o sprečavanju zaraznih bolesti** provodi se sljedećim aktivnostima: organizacija i provođenje tečajeva sukladno važećim propisima; organizacija i održavanje usmenih ispita pred ispitnom komisijom.

*Planirani prihodi po izvorima:*

Usluge na tržištu.

**Implementacija, revizija i monitoring HACCP sustava** provodi se sljedećim aktivnostima: uspostave sustava sigurnosti hrane na načelima HACCP-a u objektima; teoretska i praktična edukacija zaposlenika za uspostavu HACCP sustava sigurnosti hrane; validacija i verifikacija HACCP sustava u objektu; revizija i održavanje HACCP sustava; trajna izobrazba zaposlenih osoba za održavanja HACCP sustava sigurnosti hrane.

*Planirani prihodi po izvorima:*

Usluge na tržištu.

ZAKONSKA PODLOGA NA KOJOJ SE ZASNIVA PROGRAM RADA SLUŽBE

* Zakon o zdravstvenoj zaštiti (NN 100/18, 125/19, 119/22,156/22,33/23)
* Zakon o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 47/20, 134/20, 143/21)
* Lista zaraznih bolesti čije je sprječavanje i suzbijanje od interesa za Republiku Hrvatsku (NN 60/14)
* Dopuna liste zaraznih bolesti čije je sprečavanje i suzbijanje od interesa za Republiku Hrvatsku (NN 73/22)
* Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18)
* Pravilnik o načinu obavljanja zdravstvenih pregleda osoba koje su kliconoše ili se sumnja da su kliconoše određenih zaraznih bolesti (NN 116/18)
* Pravilnik o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi (NN 103/13, 144/20, 133/22)
* Pravilnik o načinu i programu stjecanja potrebnog znanja o zdravstvenoj ispravnosti hrane (NN 116/18)
* Pravilnik o načinu i programu stjecanja potrebnog znanja o sprečavanju zaraznih bolesti (NN 116/18)
* Pravilnik o načinu provedbe obvezatne dezinfekcije, dezinsekcije i deratizacije (NN 35/07, 79/07 i 76/12)

Program mjera suzbijanja patogenih mikroorganizma, štetnih člankonožaca (Arthropoda) i štetnih glodavca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku (NN 128/11, 62/18).

USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA

Plan rada i obavljanja djelatnosti usko je povezano i usklađeno s dokumentima Ministarstva zdravstva: Plan i program mjera zdravstvene zaštite 2023. – 2026. (NN 127/23).

IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI

Služba je u razdoblju od siječnja do rujna 2024. godine kroz Program prevencije i suzbijanja zaraznih bolesti kontinuirano registrirala i analizirala sve pristigle prijave zaraznih bolesti uz dodatno uložen trud zbog dvostrukog unosa podataka. Naime, provodi se unos u Nacionalnu informatičku aplikaciju za praćenje zaraznih bolesti iz koje nije moguće pravovremeno raspolagati podacima te se isti istovremeno unose i u aplikaciju koju je razvila Služba. U razdoblju od siječnja do rujna 2024. godine izdato je 32.800 sanitarnih iskaznica, zaprimljeno je 29.005 uzoraka vezano uz te preglede te je obavljeno 30.356 specijalističkih zdravstvenih pregleda. Kontinuirano se provodila distribucija cjepiva liječnicima primarne zdravstvene zaštite, poliklinikama i bolnicama, kao i specijalistički pregledi te cijepljenja prema epidemiološkim indikacijama. U svrhu antirabične zaštite provedeno je 294 pregleda i cijepljene su 83 osobe.

S ciljem utvrđivanja uzročnika infektivnih bolesti, ali i dijagnostike drugih bolesti, u higijensko-epidemiološkim odjelima prikupljeno je 44.036 uzoraka za mikrobiološku dijagnostiku.

U razdoblju siječanj – rujan 2024. godine provodio se Nacionalni program ranog otkrivanja raka dojke za žene u dobi 50 do 69 godina. Do kraja rujna poslan je 44.481 poziv na mamografski pregled te je korisnicima Programa pruženo 8.300 savjetodavnih usluga na besplatnom telefonu. U sklopu mamografske *skrining*-jedinice obavljeno je 3.176 mamografska snimanja te je isto toliko nalaza poslano na kućne adrese. U sklopu Nacionalnog programa ranog otkrivanja raka debelog crijeva poslano je 47.525 prvih poziva stanovnicima, 12.370 kompleta za testiranje stolice na okultno krvarenje te je provedeno 8.406 testiranja, a 153 osobe s pozitivnim nalazom naručene su na kolonoskopiju.

U sklopu Programa Preventivne mobilne mamografije mamografski pregled obavilo je 1.588 žena te je isto toliko RTG-snimaka pohranjeno na CD, očitano od strane dva radiologa, ispisano nalaza, upisano u bazu podataka te su nalazi i snimke poslani na kućne adrese žena.

Kontinuirano se nastavlja pismeno odgovaranje na upite građana putem e-pošte. U pripravnosti je u razdoblju od 01.01. do 30.09.2024. godine zaprimljeno 346 poziva, putem e-adrese *epidemiologija@stampar.hr* odgovoreno je na 3.012 upita, dok je s adrese *nezarazne@stampar.hr* odgovoreno na 1.230 upita.

U Programu istraživanja, praćenja i suzbijanja vektora zaraznih bolesti do kraja rujna 2024. godine provedeno je 1.619 terenskih izvida radi istraživanja prijenosnika bolesti i stručnog nadzora nad provedbom Programa mjera i Provedbenog plana preventivne i obvezne preventivne dezinfekcije, dezinsekcije i deratizacije za područje grada Zagreba. U okviru istraživanja i praćenja kukaca prijenosnika bolesti provedeno je 9.784 determinacija vrsta i laboratorijskih obrada. Prema sklopljenim ugovorima te narudžbama pravnih osoba i građana obavljeno je 1.300 usluga dezinfekcije, dezinsekcije i deratizacije.

U razdoblju od siječnja do rujna 2024. godine održano je 277 tečajeva higijenskog minimuma koje je pohađalo 5.112 polaznika. Održano je 4.202 ispita. Izvršeno je 9 obilazaka objekata radi analize stanja objekta za uspostavu HACCP sustava sigurnosti hrane na načelima HACCP-a. U 19 objekta provedena je edukacija zaposlenih osoba te je izvršeno 17 verifikacija uspostavljenih HACCP sustava.

EPIDEMIOLOŠKE AKTIVNOSTI (REALIZIRANE I PLANIRANE)

*Tablica – Realizirane usluge u razdoblju od 1. 1. do 30. 9. 2024. godine i planirane u 2025. godini*

| *Usluga* | *Aktivnost* | *Realizirano do 30. 9. 2024.* | *Planirano u 2025.* |
| --- | --- | --- | --- |
| Prijava zaraznih bolesti i epidemiološke intervencije | Prijava zaraznih bolesti | 15.022 | 20.000 |
| Prijava epidemija | 24 | 30 |
| Epidemiološki izvid | 532 | 500 |
| Epidemiološka anketa | 8.136 | 10.000 |
| Cijepljenje | Distribucija cjepiva | 207.337 | 300.000 |
| Provođenje cijepljenja | 6.845 | 9.000 |
| Uzimanje uzoraka prema indikacijama | Uzimanje uzoraka | 44.036 | 40.000 |
| Zdravstveni pregledi osoba pod zdravstvenim nadzorom | Klinički pregled | 30.356 | 40.000 |
| Uzimanje uzoraka | 29.005 | 35.000 |
| Izdavanje sanitarnih knjižica | 32.800 | 40.000 |
| Antirabična zaštita | Pregledi | 294 | 400 |
| Cijepljenja | 83 | 130 |
| Program stjecanja potrebnog znanja o zdravstvenoj ispravnosti hrane | Tečajevi | 266 | 260 |
| Polaznici | 5.050 | 6.000 |
| Ispiti | 4.158 | 5.500 |
| Programa stjecanja potrebnog znanja o sprečavanju zaraznih bolesti | Tečajevi | 11 | 15 |
| Polaznici | 62 | 150 |
| Ispiti | 44 | 150 |
| Implementacija, revizija i monitoring HACCP-sustava | Analiza stanja, izrada prijedloga mjera | 9 | 12 |
| Edukacija zaposlenika | 19 | 20 |
| Verifikacija sustava | 17 | 20 |
| Poslovi dezinfekcije, dezinsekcije i deratizacije | Terenski izvidi (nadzor, istraživanje prijenosnika bolesti) | 1.619 | 1.700 |
| Usluge provedbe DDD poslova na tržištu | 1.300 | 1.300 |
| Determinacije i laboratorijske obrade | 9.784 | 8.000 |
| Nacionalni program ranog otkrivanja raka dojke | Pozivanje žena | 44.841 | 65.000 |
| Savjetovanje | 8.300 | 11.000 |
| Mamografsko snimanje | 3.176 | 2.200 |
| Preventivna mobilna mamografija | Mamografsko snimanje | 1.588 | 2.000 |
| Nacionalni program ranog otkrivanja raka debelog crijeva | Pozivanje stanovnika – prvi poziv | 47.525 | 50.000 |
| Slanje kompleta za testiranje | 12.370 | 15.000 |
| Provođenje testiranja na okultno krvarenje u stolici | 8.406 | 10.000 |
| Naručivanje osoba na kolonoskopiju | 153 | 300 |
| Savjetovanje | 5.800 | 5.000 |

# 3. Služba za kliničku mikrobiologiju

SAŽETAK DJELOKRUGA RADA

Služba za kliničku mikrobiologiju (SKM) obavlja poslove iz domene specijalističko-konzilijarne zdravstvene zaštite iz područja medicinske/kliničke mikrobiologije (sekundarna zdravstvena zaštita, zdravstvena skrb vezana uz dijagnostiku i liječenje).

Radni procesi obuhvaćaju uzorkovanje i zaprimanje kliničkih uzoraka za potrebe mikrobiološke dijagnostike (krv, likvor, urin, stolica, aspirati, punktati, obrisci kože i sluznica itd.), obradu uzoraka te izdavanje nalaza. Konzilijarni dio obuhvaća savjetovanja i preporuke liječnicima te pacijentima vezana uz mikrobiološku dijagnostiku i antimikrobnu terapiju. Liječnici službe su specijalisti kliničke mikrobiologije i angažirani su u povjerenstvima za praćenje hospitalnih infekcija u različitim stacionarnim ustanovama na području Grada Zagreba i domovima za starije osobe na području Grada.

Pored te osnovne djelatnosti u SKM-u se proizvode mikrobiološke podloge za potrebe službe, kao i za potrebe Službe za zaštitu okoliša i zdravstvenu ekologiju. Od 2017. godine od kako je kontrola kvalitete mikrobioloških podloga na razini službe unaprijeđena, a mikrobiološke podloge upisane kod Hrvatske agencije za lijekove u Očevidnik medicinskih proizvoda te imaju IVD i CE oznaku kvalitete, počela je proizvodnja podloga za uzgoj mikroorganizama i za potrebe drugih mikrobioloških laboratorija u RH. Pored proizvodnje podloga, u Odjelu za mikrobiološke podloge i sterilizaciju SKM-a se provodi i biološka kontrola sterilizacije i kontrola sterilnosti za vanjske korisnike.

U dislociranom odjelu SKM-a u Domu zdravlja u Remetincu se u okviru sanitarnog nadzora provode mikrobiološke analize stolice za potrebe tržišta.

Služba se je iznimno angažirala u suzbijanju pandemije COVID-19 (uvedeno je RT-PCR testiranje na SARS-CoV-2 ne samo u SKM-u, nego se je aktivno doprinijelo da se molekularna testiranja uvedu u drugom gradovima u RH, od Osijeka do Dubrovnika, uveden je prvi *drive-in* sustav uzorkovanja u čitavoj regiji, po prvi puta su validirani brzi antigenski testovi te su educirani liječnici primarne zdravstvene zaštite Grada Zagreba za njihovu upotrebu zbog čega je i dodijeljeno priznanje Medicinskog fakulteta Sveučilišta u Zagrebu Službi za izuzetan doprinos struci i znanosti u 2020. godini. Nadalje, po prvi puta u RH uveden je probirni RT-PCR test koji detektira različite mutacije karakteristične za pojedine varijante virusa, validiran je i uveden neutralizacijski test koji detektira neutralizacijska protutijela i njihov udio u ukupnim protutijelima na SARS-CoV-2 kod seropozitivnih pacijenata, itd., pa je stoga djelatnicima SKM-a 2022. godine Hrvatsko društvo za kliničku mikrobiologiju Hrvatskoga liječničkog zbora dodijelilo priznanje za stručni doprinos u suzbijanju COVID-19 pandemije. Zbog epidemiološke situacije u Gradu Zagrebu, a na traženje Ministarstva zdravstva RH, ponovno je otvoren *drive-in* sustav uzorkovanja i uvedeno je testiranje na hripavac (*pertussis*) od 01. prosinca 2023., od kada je HZZO odobrio financiranje pretrage izvan ugovorenih limita. Pretraga se od 2024. plaća u okviru ugovorenih limita, koji su u prošloj godini značajno povećani.

Uz sve navedeno, SKM sudjeluje u različitim preventivnim akcijama i programima koje provode druge službe ustanove; od 2017-2020. bio je aktivan trogodišnji potprogram „Probira na spolno-prenosive bakterije *Mycoplasma genitalium* i *Chlamydia trachomatis*“ koji se je provodio u okviru programa Službe za školsku i adolescentnu medicinu naziva: „Zdravstveni izazovi adolescenata u Gradu Zagrebu – prevencija i intervencija“, a po njegovom završetku služba je sudjelovala zajedno sa Službom za epidemiologiju u izvođenju projektu financiranog od strane HRZZ voditelja Aleksandra Štulhofera s Filozofskog fakulteta naslovljenog „Dinamika reproduktivnog i seksualnog zdravlja mladih u Hrvatskoj“. Budući da je SKM jedina klinička mikrobiologija u RH akreditirana od strane HAA za provođenje HPV PCR testiranja, očekuje značajna uloga Službe u provođenju organiziranog probira karcinoma vrata maternice koji je zaustavljen još 2012. i prebačen na oportunistički zbog tehničkih poteškoća u provedbi, i nužno ga je ponovno pokrenuti.

Pored toga, SKM ima i važnu edukativnu ulogu, kako u stalnom medicinskom usavršavanju zdravstvenih djelatnika (Služba organizira i sudjeluje na brojnim kongresima, stručnim skupovima i tečajevima, a tri djelatnika SKM-a su kumulativno zaposlena na Medicinskom fakultetu Sveučilišta u Zagrebu kao nastavnici), tako u edukaciji i zdravstvenom prosvjećivanju pučanstva (sudjelovanje na javnim tribinama, istupi u medijima, kreiranje i distribucija edukativnih letaka i plakata). Djelatnici službe imali su više zapaženih medijskih istupa u cilju boljeg informiranja i edukacije javnosti vezano uz COVID-19 pandemiju, ali i druge teme vezane u područje rada SKM-a (rezistencija na antibiotike, mikrobiota ljudskog organizma, HPV test kao primarni test probira karcinoma vrata maternice, itd.).

Djelatnici SKM-a se pored stručne i edukativne uloge bave i znanstvenom djelatnošću, što je vidljivo kroz brojne zapažene publikacije objavljene od strane djelatnika službe u relevantnim medicinskim časopisima s visokim faktorom odjeka te u doktorskim radovima članova službe koji su obranjeni ili u procesu obrane ili prijave.

Služba je akreditirana po normi ISO HR EN ISO 15189 za odabrana ispitivanja iz područja Kliničke mikrobiologije, a 2016. joj je dodijeljen naziv „Referentni centar za dijagnostiku spolno-prenosivih infekcija“ od strane Ministarstva zdravstva RH (voditeljica: prof. dr. sc. Jasmina Vraneš). Referentni centar svake godine organizira stručne i znanstvene skupove u okviru svoje djelatnosti te sudjeluje u brojnim inozemnim i domaćim skupovima koje organiziraju stručna društva čije je područje djelovanja klinička mikrobiologija i infektologija te spolno-prenosive bolesti.

Program rada

* klinička mikrobiološka dijagnostika
* proizvodnja mikrobioloških podloga
* mikrobiološki nadzor u okviru sanitarnog nadzora
* nadzor postupka sterilizacije za vanjske korisnike
* provedba preventivnih programa i znanstvenih istraživanja.

*Planirani prihodi u 2025. po izvorima:*

Prihodi od HZZO-a na temelju ugovornih obveza i prihodi od participacija:

* budući da su limiti povećani tijekom 2024. godine za 38,15%, očekuje se prihod u iznosu oko 3.000.000 eura (2.760.333,38 EUR iznosi novi maksimalni godišnji limit)

Prihodi od pružanja usluga na tržištu (u okviru sanitarnog nadzora i provođenja drugih mikrobioloških usluga na tržištu):

* budući da su cijene sanitarnog nadzora snižene uz zadržan sličan broj uzoraka kao u 2024. godini, planira se prihod na temelju mikrobiološke dijagnostike na tržištu niži od prošle godine, u iznosu oko 1.200.000 eura.

Zakonska podloga na kojoj se zasniva program rada Službe

* Zakon o zdravstvenoj zaštiti (NN 150/08, 71/10, 139/10, 22/11, 84/11, 154/11, 12/12, 35/12, 70/12, 144/12 i 84/13)
* Zakon o zaštiti pučanstva od zaraznih bolesti (NN 79/07 i 113/08)
* Zakon o izmjenama i dopunama Zakona o zaštiti pučanstva od zaraznih bolesti (NN 130/17)
* Pravilnik o načinu obavljanja zdravstvenih pregleda osoba pod zdravstvenim nadzorom (NN 116/18).

Izvještaj o postignutim ciljevima i rezultatima temeljenim na pokazateljima uspješnosti u prethodnoj godini

U 2024. godini u Službi za kliničku mikrobiologiju biti će napravljeno ukupno približno 278.000 pretraga, od čega 202.000 pretraga u procesu mikrobiološke obrade različitih kliničkih uzoraka, a oko 80.000 pretraga u okviru sanitarnog pregleda (zdravstveni listovi- preventivni zakonom propisani pregledi).

U 2024. godini ukupno će u Službi biti proizvedeno oko 9.100 litara različitih vrsta mikrobioloških podloga. Od toga 73% proizvodnje biti će za vlastite potrebe dok će za Službu za zaštitu okoliša i zdravstvenu ekologiju biti priređeno ostatak podloga.

Usluga nadzora postupka sterilizacije metodom bioloških spora u 2024. godini biti će provedena ukupno oko 1.100 puta (aproksimacija za 12 mjeseci je napravljena na temelju realiziranog u 11 mjeseci).

Naturalni pokazatelji i predviđanje za sljedeću godinu

*Tablica – Usporedba izvršenih pretraga u 2024. i predviđanje za 2025. godinu*

|  |  |  |  |  |
| --- | --- | --- | --- | --- |
| *Broj pretraga po odjelima Službe za kliničku mikrobiologiju* | | *2023.* | *2024.* | *2025.* |
| *Odjel za vanjske korisnike (sanitarni nadzor stolice – tržište)* | | 76.000 | 80.000 | 90.000 |
| Odjel za infekcije mokraćno-spolnog sustava | | 76.000 | 78.000 | 78.000 |
| Odjel za infekcije dišnog sustava | | 20.000 | 15.000 | 15.000 |
| Odjel za spolno-prenosive, krvlju-prenosive i sustavne infekcije | | 40.000 | 45.000 | 45.000 |
| Odjel za molekularnu mikrobiologiju | | 30.000 | 26.000 | 26.000 |
| Odjel za infekcije probavnog sustava | | 33.000 | 34.000 | 34.000 |
| *Ukupno* | | *275.000* | *278.000* | *288.000* |
| *Proizvodnja podloga i kontrola sterilizacije za vanjske korisnike* | |  |  |  |
| Odjel za mikrobiološke podloge i sterilizaciju | podloge (litre) | 9.500 | 9.100 | 9.100 |
| spore | 1.110 | 1.100 | 1.100 |

Tablica pokazuje da je, kade se usporedi broj pretraga u 2023. godini i 2024. godina, ukupni broj pretraga sličan, što znači da se je broj pretraga nakon značajnog povećanja u 2023. sada ustalio na povećanim većim vrijednostima.

U sljedećoj godini se stoga predviđa zadržavanje broja pretraga na razini 2024. godine te i dalje samo lagani porast broja dijagnostičkih pretraga. Očekuje se da će se trend povećanja broja pretraga učinjenih u svrhu sanitarnog nadzora zadržati, pa će broj tih pretraga u 2025. biti veći (ali im je nova cijena manja).

# 4. Služba za zdravstvenu ekologiju

SAŽETAK DJELOKRUGA RADA

Služba za zdravstvenu ekologiju Zavoda bavi se ispitivanjem zdravstvene ispravnosti i kvalitete svih vrsta voda, hrane, predmeta opće uporabe, briseva, zraka, buke, tla i otpada te vodonepropusnosti vodoopskrbnih građevina i kanalizacijskih sustava. U sklopu navedenih ispitivanja providi se čitav niz kemijskih, fizikalno-kemijskih, bioloških, ekotoksikoloških te mikrobioloških analiza koje su propisane važećim zakonskim aktima, a provode se u svrhu utvrđivanja, praćenja i unapređenja zdravlja građana i očuvanja okoliša. Osim ispitivanja koje se provode u okviru zakonskih propisa, u Službi se provode i istraživanja u okviru raznih projekata financiranih sredstvima Europske unije, ali i iz drugih izvora. Služba je osposobljena prema zahtjevima Norme HRN EN ISO/IEC 17025:2017 (ISO/IEC 17025:2017EN ISO/IEC 17025:2017) za ispitivanje hrane, hrane za životinje, vina, alkoholnih pića, predmeta opće uporabe, voda, mikrobiološke čistoće objekata, otpada, tla, muljeva, eluata, krutih oporabljenih goriva, zraka i građevnih proizvoda, uključujući i uzorkovanje hrane, voda, tla, muljeva, otpada, unutarnjeg zraka i krutih oporabljenih goriva, a certifikaciju provodi Hrvatska akreditacijska agencija, još od 2003. godine. Od tada pa nadalje, područje akreditacije se sustavno proširuje kako bi se zadovoljili strogi kriteriji u analizama okolišnih uzoraka te analizama vode i hrane, za potrebe službenih kontrola te za potrebe ostalih kupaca. Služba je opremljena sofisticiranom analitičkom opremom iz koje posebno izdvajamo spektrometar masa za analizu izotopnog omjera 13C, 15N, 18O, 34S, 2H s periferijama: tekućinski kromatograf i elementarni analizator, analizator izotopnog omjera ugljika 13C i 12C izotopa. Osim navedenih instrumenata, Služba raspolaže s 4 HPLC-a, tri LC- MS/MS, DSA-TOF, 4 GC-MS, dva GC-MS/MS, dva GC-ECD, GC-FID, ICP-MS, ICP-OES, četiri IC, dva AAS, PCR, X-ray analizator, dva AOX, 1 TOC, UV/VIS spektrofotometri, *Fluo-imager*, IR, ELISA, PCR i dr.). Osim opreme, služba raspolaže i adekvatnim prostorima te stručnim osobljem.

U Službi je trenutno zaposleno 87 djelatnika/ca od kojih 78 na neodređeno vrijeme (49 djelatnika VSS, od toga jedan profesor, jedan primarijus, 17 doktora znanosti, dva magistra znanosti, pet djelatnika VŠS, 21 djelatnik SSS i tri NKV). Na određeno vrijeme zaposleno je osam djelatnika (četiri djelatnika kao zamjena za djelatnike koji su na porodiljnom dopustu u punom radnom vremenu, dva na pola radnog vremena zbog djelatnica koje koriste pravo rada na četiri sata, jedan umirovljenik na četiri sata i jedan djelatnik na određeno vrijeme) te jedna pripravnica (VŠS) koja se nalazi na porodiljnom dopustu.

Na ključnoj analitičkoj opremi svake godine proširuje se opseg analitičkih parametara sukladno zahtjevima tržišta i zakonskim propisima. Tijekom 2024. godine, a sukladno planu proširenja analitičkih metoda, razvijene su nove metode za skupno određivanje mikotoksina te određivanje pirolizidinskih alkaloida (35 alkaloida) sukladno novoj Uredbi o kontaminantima 915/2023. Za svaki od analitičkih parametara provedena je validacija i izvršena procjena mjerne nesigurnosti, povedene su PT sheme u suradnji s FAPAS,-om (UK), svi rezultati udovoljili su zahtjevima PT sheme (Z-scor < 2) te su metode svrstane u skupinu akreditiranih metoda u fleksibilnom području. Za svaki instrument osposobljena su dva do tri djelatnika kako bi oprema kontinuirano mogla biti u funkciji.

Tijekom 2024. godine odjeli su aktivno sudjelovali u provedbi državnih monitoringa koje provodimo u suradnji s Ministarstvom zdravstva, Ministarstvom poljoprivrede, Ministarstvom gospodarstva i održivog razvoja, Državnim inspektoratom (DIRH), Hrvatskim vodama, Gradskim uredom za socijalnu zaštitu, zdravstvo, branitelje i osobe s invaliditetom, Gradskim uredom za gospodarstvo, energetiku i zaštitu okoliša te Hrvatskom agencijom za poljoprivredu i hranu (HAPIH). Služba je podizvoditelj zavodima u RH u provođenju monitoringa voda za parametre koje oni ne analiziraju.

Nastavljene su aktivnosti provedbe započetih projekata koje smo aplicirali pri Hrvatskoj zakladi za znanost s partnerima (PBF, IMI, Agronomski i IRB) te projekt „GreenScape: Climate-proof landscape through renaturing urban areas, poziv Interreg Central Europe“. Tijekom godine je nastavljen rad na razvoju projektnih prijava od kojih su neke u pripremi.

Unutar Službe djeluju tri nacionalna referentna laboratorija (NRL): NRL za mikotoksine u hrani i hrani za životinje, NRL za biljne toksine i NRL za pesticide. Djelatnici navedenih NRL kontinuirano se stručno usavršavaju u Europskim referentnim laboratorijima (EURL) kako bi svoje znanje prenijeli svim ovlaštenim laboratorijima u RH. Edukacija djelatnika obavlja se o trošku Europske Unije, kao i provedbe PT shema. Djelatnici će i tijekom 2024. nastaviti sudjelovati na radionicama organiziranih od strane EURL-a, razvijati analitičke metode sukladno njihovim uputama te provoditi nadzor i edukaciju drugih službenih laboratorija u RH.

Ističemo i rad Referentnog centra za kemijske analize hrane Ministarstva zdravstva RH, čiji je cilj praćenje novih kontaminanata u hrane te razvoj analitičkih metoda za njihovu izolaciju i identifikaciju u svrhu davanja usluga nadležnim tijelima za provođenje monitoringa i drugih kontrola u svrhu zaštite zdravlja potrošača.

Kontinuiranim usavršavanjem djelatnika te uvođenjem novih analitičkih metoda uz proširenje broja analitičkih parametara, prvenstveno pesticida i dalje smo vodeća ustanova za zdravstvenu ekologiju na području ispitivanja parametara iz okoliša, a kroz usluge Odjela za procjenu rizika dajemo i dodatnu vrijednost našim analizama gdje uz nesukladan uzorak kupac dobije i tumačenje o mogućim rizicima te utjecajima na zdravlje populacije koja će se koristiti bilo hranom ili predmetima opće uporabe koji nisu zadovoljili parametre zdravstvene ispravnosti.

Služba je organizirala *5. međunarodni kongres o sigurnosti i kvaliteti hrane* koji se održavao u Poreču u danoma od 6. do 09. 11. 2024. Na kongresu je sudjelovalo više od 200 sudionika, održane su tri radionice (radionica senzorike maslinovog ulja, radionica o procesnim faktorima u analizi pesticida i radionica senzorike meda). Održan je okrugli stol WHO na temu antimikrobne rezistencije te okrugli stol na temu smanjenja otpada od hrane i doniranja hrane. Osim sudionika iz Hrvatske, na kongresu su sudjelovali i sudionici iz Slovenije, Srbije, Italije, Njemačke, Mađarske, Nizozemske te Bosne i Hercegovine.

PROGRAM RADA SLUŽBE

Tijekom 2024. godine u Službi je sukladno planu razvoja službe nabavljena nova analitičke oprema neophodna za rada i razvoja metoda u Službi. Nabavljen je uređaj za određivanje metala u okolišnim uzorcima ICP OES, GC-MS uređaj za određivanje BTX-a i ostalih lako hlapivih spojeva, TOC za analize tla i otpada, ELISA za određivanje pojedinačnih mikotoksina i alergena. U 2025. godini, planira se redoviti nadzor Hrvatske akreditacijske agencije, stoga se planira i proširenje analitičkih metoda za koje se očekuje da će biti od interesa našim kupcima i inspekcijskim službama, a sve kako bi povećali vidljivost Službe i zainteresirali više kupaca za naše usluge. U planu je zatražiti novo ovlaštenje za rad od strane Ministarstva poljoprivrede, šumarstava i ribarstava, za obavljanje službenih kontrola na području RH, a Referentni laboratoriji sukladno Pravilniku o radu, će i dalje nadzirati rad službenih laboratorija, organizirati edukacije te razvijati nove analitičke postupke prema naputcima Europskog referentnog laboratorija. U okviru Referentnog centra za kemijske analize hrane, planira se organiziranje edukacijskih tribina vezanih uz temu novih kontaminanta i mogućnostima njihovog otkrivanja te jačanje analitičkih znanja i sposobnosti djelatnika Službe. Kao i do sada, u Službi će se pratiti natječaji vezani uz projekte financirane iz EU i/ili drugih izvora te će se u tu svrhu prijavljivati projekti iz područja njezinog rada. Jedan od važnijih planova za 2025. godinu je uspostava sustava dobre proizvođačke prakse za područje lijekova i farmaceutskih pripravaka te ishođenje GMP certifikata i Proizvodne dozvole od strane HALMED-a.

**Odjel za zdravstvenu ispravnost i kvalitetu voda**

Odjel za zdravstvenu ispravnost i kvalitetu voda akreditiran je sukladno međunarodnoj normi HRN EN ISO/IEC 17025 za ispitne laboratorije i to za uzorkovanje vode za ljudsku potrošnju, bazensku, otpadnu i podzemnu vodu, određene fizikalno-kemijske, kemijske i mikrobiološke pokazatelje u pitkoj, podzemnoj, površinskoj, otpadnoj vodi i vodi za kupanje te nepropusnost vodoopskrbnih i kanalizacijskih sustava.

Planirani prihodi po izvorima:

1. Monitoring vode za ljudsku potrošnju iz javnih vodoopskrbnih sustava Grada Zagreba i ispitivanje kakvoće vode za kupanje iz gradskih kupališta
2. Monitoring radioaktivnih tvari u vodi za ljudsku potrošnju za Grad Zagreb
3. Monitoring zdravstvene ispravnosti vode namijenjene za ljudsku potrošnju na javnim slavinama Grada Zagreba
4. Monitoring voda za naručitelja HEP d.o.o.
5. Monitoring podzemnih voda vodocrpilišta Grada Zagreba
6. ispitivanje otpadnih voda u podružnicama Zagrebačkog Holdinga
7. ispitivanje bazenskih voda na području Grada Zagreba i u termalnim centrima u Republici Sloveniji
8. ispitivanje vode za ljudsku potrošnju u dječjim vrtićima, osnovnim školama i domovima za starije na području Grada Zagreba
9. usluge na tržištu – strateški partneri: *Dukat, FINA, Vodoopskrba i odvodnja Zagreb, Vodoopskrba i odvodnja Zaprešić, VG vodoopskrba.*

Početkom 2023. godine na snagu je stupio novi Pravilnik o parametrima sukladnosti, metodama analize, monitoringu i planovima sigurnosti vode za ljudsku potrošnju te načinu vođenja registra pravnih osoba koje obavljaju djelatnost javne vodoopskrbe kojim se propisuje određivanje somatskih kolifaga i regulira ispitivanje Legionelle u vodi za ljudsku potrošnju. Metoda za određivanje somatskih kolifaga je postavljena i u primjeni.

U 2024. godini na snagu je stupio Pravilnik o kontroli parametara kućne vodoopskrbne mreže potrošača i drugih sustava od javnozdravstvenog značaja te planu i programu edukacije svih dionika (NN 43/24) kojim se uređuje način kontrole parametara kućne vodoopskrbne mreže prioritetnih objekta i drugih sustava od javnozdravstvenog značaja. Ovim Pravilnikom utvrđuje se razina kontaminacije sustava bakterijama roda *Legionella* i olovom te preventivne i korektivne mjere koje se trebaju poduzimati u slučaju pojave ili prekoračenja propisanih vrijednosti.

Nadalje, važeća zakonska regulativa propisuje određivanje makrolidnih i sulfonamidnih antibiotika u površinskim i podzemnim vodama te u otpadnim vodama prema zahtjevima kupaca pa je potrebno uvesti navedene metode ispitivanja u pojedinim matriksima.

U sklopu Projekta *Centar za sigurnost i kvalitetu hrane* u Odjelu je nabavljen ionski kromatograf na kojem će biti postavljene metode određivanja ionskog sastava prirodnih mineralnih i izvorskih voda.

**Odjel za sigurnost i kvalitetu predmeta opće uporabe**

Djelatnost Odjela za sigurnost i kvalitetu predmeta opće uporabe očituje se u analizama kvalitete i zdravstvene ispravnosti odnosno sigurnosti POU. POU obuhvaćaju široko područje proizvoda i materijala a prema Zakonu o predmetima opće uporabe (NN 39/13, 47/14, 114/18, 53/22) dijele se na:

1. materijale i predmete koji dolaze u neposredan dodir s hranom (posuđe, pribori, oprema, uređaji i ambalaža)
2. materijale i predmete koji dolaze u neposredan dodir s vodom za ljudsku potrošnju (spremnici, cijevi, zasuni, brtvila, slavine...)
3. predmete široke potrošnje koji obuhvaćaju:
4. kozmetičke proizvode i ambalažu za kozmetičke proizvode
5. dječje igračke
6. sredstva za održavanje čistoće u kućanstvu i industriji
7. duhan i duhanske prerađevine, e-tekućine i pribor za pušenje
8. predmete koji pri uporabi dolaze u neposredan dodir s kožom i/ili sluznicom (tekstil, obuća, higijenski pribor, papir, pelene, higijenski ulošci)
9. nakit, *tattoo*-boje i naljepnice te permanentna šminka.

Svako područje POU praćeno je zasebnim zakonskim okvirima od kojih su neki doneseni na razini Europske unije (harmonizirano zakonodavstvo / Uredbe) a većina je još uvijek regulirana zakonodavstvom na nacionalnoj razini (Zakon, Pravilnici). U svrhu stalnog poboljšanja kvalitete rada i usluga prema korisnicima Odjel za sigurnost i kvalitetu predmeta opće uporabe ovlašten je od strane Ministarstva zdravstva za provođenje službenih kontrola i nadzora tržišta za područje POU. Odjel u sklopu Službe za zdravstvenu ekologiju akreditiran prema zahtjevima norme HRN EN ISO/IEC 17025. U primjeni je i veliki broj razvijenih neakreditiranih metoda koje prate najnovije zahtjeve zakonskih okvira EU komisije i nacionalnog zakonodavstva s ciljem daljnjeg proširenja područja akreditacije u suradnji s Odjelom za analitičke tehnike. Djelatnici Odjela za sigurnost i kvalitetu POU aktivno sudjeluju, kao ovlaštene osobe NZJZ-a „Dr. Andrija Štampar“, u Povjerenstvima i radnim skupinama Ministarstvom zdravstva, Hrvatskog zavoda za norme, i Državnog inspektorata (DIRH) u izradi novih zakonskih okvira (Zakona i Pravilnika) vezano za kontrolu i sigurnost POU.

Nadalje, djelokrug rada Odjela uključuje znanstveno istraživački rad kao i suradnju s različitim industrijskim institucijama u svrhu poboljšanja kvalitete i produljenja roka uporabe proizvoda odabirom sigurne ambalaže i uvjeta skladištenja.

Odjel je i nastavna baza za zdravstveno Veleučilište za studente sanitarnog smjera za područje POU. Na odjelu se svake godine izradi nekoliko završnih i diplomskih radova iz područja kvalitete i sigurnosti POU.

*Realizirane aktivnosti Odjela u 2024. godini*

* provedeni su svi planirani monitorinzi u prometu s tržišta RH (dućani) u suradnji s DIRH-om (posuđe, dude varalice, dječje igračke, kozmetika, dječji baloni ) u vrijednosti cca 27.000 €
* proveden je projekt monitoringa tržišta GZ u suradnji s Gradskim uredom (20.000 €)
* proveden je i završen razvojno-inovativni projekt sufinanciran od strane Ministarstva regionalnog razvoja i fondova EU u suradnji s hrvatskim proizvođačem kozmetičkih proizvoda *Lively Roaster* u iznosu od 10.870 €
* u postupku uspostavljene suradnje i čekanja odobrenja od Ministarstva regionalnog razvoja i fondova EU nalaze se zahtjevi s proizvođačima kozmetičkih proizvoda: *Mediterra Herbal* (13.700 €), *Mya skin by dr Kaliterna* (5.750,00 €) i *Creaticon* (14.000€)
* u postupku je provođenje projekta *Plavi ceker* Grada Zagreba za kontrolu kozmetičkih proizvoda s prirodnim sastojcima (mali OPG-ovci)
* u 2024. godini sudjelovali smo u izradi novog *Pravilnika o parametrima zdravstvene ispravnosti predmeta široke potrošnje*
* u 2024. godini u Odjelu za sigurnost i kvalitetu POU sklopljena su tri nova ugovora o poslovnoj suradnji s manjim i srednjim proizvođačima: *Creaticon* d.o.o., *SHP Zagreb* d.o.o. i *Majur hotelski servis* d.o.o.
* u 2024. godini ostvaren je značajno povećan broj uzoraka predmeta opće uporabe u odnosu na 2023. godinu
* uvedene su nove analitičke metode: određivanje zapaljivosti u dječjim igračkama (nakon nabavke uređaja), određivanje perfluoroktanske kiseline u posuđu i određivanje 1,4 diklobenzena u POU prema zahtjevima Uredbe za kemikalije (*Reach*) što se je rezultiralo dostavom većeg broja uzoraka i od strane inspekcije i ugovornih suradnika
* djelatnici Odjela sudjelovali su u projektu Sajam zdravlja „Štampar u tvom kvartu“ realiziranog u suradnji Zavoda i Gradskog ureda.

*Planirani prihodi po izvorima za 2025. godinu*

* provedba službenih kontrola prilikom uvoza POU u suradnji s Državnim inspektoratom (Granična sanitarna inspekcija)
* monitoring POU u prometu na tržištu RH u suradnji s Državnim inspektoratom RH (DIRH)
* provedba monitoringa predmeta opće uporabe u suradnji s Gradskim uredom za zdravstvo
* provedba projekta *Plavi ceker* u suradnji s Gradskim uredom (kozmetika s prirodnim sastojcima)
* provedba razvojno-inovativnih projekata sufinanciranih od strane Ministarstva regionalnog razvoja i fondova EU u suradnji s hrvatskim proizvođačima kozmetičkih proizvoda
* nastavak pružanja usluga na tržištu – strateški partneri i ugovorni suradnici; *Metro Cash & Carry Hrvatska, Zagrebačka pivovara, Konzum, Franck, Lidl Hrvatska, Spar Hrvatska, Dukat, Ledo, Kaufland, Coca Cola Violeta Grude, Creaticon, Mediterra, Violeta Hrvatska, Marina Lab opus, Meyer, Kenty, Vodoskok, Tetrapak, Lively Roasters, Vetropak straža*, Dunapack, *Eco papir*, *Milla kozmetika*, Marines, *SHP Zagreb* i drugi
* apliciranje na projekte prvenstveno iz područja materijala i predmeta koji dolaze u kontakt s hranom.

Odjel u 2025. godini planira uz redovne aktivnosti proširiti i svoju uslužnu djelatnost prema zahtjevima novih zakonskih odredbi i zahtjevima tržišta i ugovorenih suradnika. Potrebe su to kako bi smo mogli pružati potpuniju ocjenu sukladnosti u našim izvještajima o ispitivanju te kako bi se smanjile potrebe za uslužnim analizama u vanjskim laboratorijima:

*Planiraju se uvesti sljedeće usluge:*

* proširenje akreditacije na metode od interesa kupaca tehnike (zapaljivost, globalne migracije za modelne otopine izooktan i tenaks – ostale su akreditirane)
* proširenje akreditacije na metode od interesa kupaca u suradnji s Odjelom za analitičke tehnike (ftalati, amine, azo-boje)

Uvođenje novih metoda u skladu s važećim zakonskim propisima i potrebama za ocjenu sukladnosti proizvoda:

* određivanje nitrozamina u elastomerima (dječje dudice, baloni)
* određivanje mineralnih ulja MOAH i MOSH u materijalima za ambalažu
* uvođene novih metoda vezano za tvari s posebno zabrinjavajućim svojstvima (SVHC – *Substance of very high concern*)
* uvođenje novih analiza vezano za PFOS tvari ( obavezno perfluorooktanska kiselina u *stick*-premazima na posuđu) kako bismo mogli strankama pružati potpunije usluge za ocjenu zdravstvene ispravnosti
* uvođenje analize određivanja BADGE spojeva u ambalaži od umjetne mase (dosta je česti zahtjev DIRH-a i privatnih stranaka zbog čega pojačano koristimo uslugu vanjskog laboratorija)
* u suradnji s Odjelom za higijenu okoliša uvesti osnovne metode o ispitivanju biorazgradivosti materijala koji se koristiti u proizvodnji POU kao zamjena za mikroplastiku (plan iz prošle godine koji se nije realizirao zbog nedostatka normirane metode i adekvatne tehnike za njegovu provedbu).

Jednako tako se planiraju tijekom 2025. godine razvijati manji projekti u suradnji s industrijom na području ispitivanja kvalitete ambalaže kao i inovativni projekti za kozmetičke proizvode.

Važno je napomenuti da tržište raste i sve se više koriste novi materijali i sirovine za proizvodnju POU što pridonosi i većem razvoju znanosti s područja identifikacije potencijalno štetnih tvari koje je nužno ispitati kako bi se proizvod ocijenio sukladnim i stavio na tržište. Zato trebamo težiti da nam se usluge u tom pogledu povećavaju i kao akreditirane i neakreditirane kako bi smo mogli zadovoljiti potrebe tržišta i svojih kupaca. U tom dijelu nam je neophodna suradnja s Odjelom za analitičke tehnike jer se koncentracije kontaminanta traže u vrlo niskim granicama i treba primjenjivati sofisticiranu opremu povećane osjetljivosti. Da bi se sve navedeno moglo realizirati potrebno je uz odgovarajuću opremu osigurati i određeni broj stručnog osoblja, stoga je u planu zaposliti nove djelatnike u skladu s novom sistematizacijom i planom zapošljavanja.

**Odjel za kvalitetu i zdravstvenu ispravnost hrane**

Djelatnost Odjela za zdravstvenu ispravnost i kvalitetu hrane bazira osim na analizama hrane, prehrambenih sirovina, aditiva, i na izradi deklaracija te se analitički i organoleptički provjeravaju na različite parametre propisane EU i RH legislativom, ili proizvođačkim specifikacijama.

Planirani prihodi po izvorima:

1. monitoring hrane (meda i mliječnih proizvoda), monitoring kontaminanata i aditiva u hrani u suradnji s Državnim inspektoratom RH
2. monitoring pesticida, u suradnji s Ministarstvom poljoprivrede, a kojeg provodi Državni inspektorat RH
3. provedba službenih kontrola prilikom uvoza hrane iz trećih zemalja, u suradnji s Državnim inspektoratom (Granična sanitarna inspekcija)
4. provedba projekta *Plavi ceker* u suradnji s Gradskim uredom za poljoprivredu – analiza prehrambenih proizvoda iz malih serija (OPG-ovi)
5. usluge na tržištu – strateški partneri: *Dukat, Kaufland Hrvatska, Coca Cola, Zagrebačka pivovara, Konzum Plus, Franck, Atlantic Grupa, Hrvatske šume, Jamnica Plus*, dr.
6. tijekom proteklih godina i tijekom provedbe EU Projekta *Centar za sigurnost i kvalitetu hrane*, dio aktivnosti bio je usmjeren na davanje usluga malim proizvođačima te očekujemo i tijekom 2025. godine da se njihov broj poveća osobito uzoraka kao što su med, maslinovo ulje, itd. Obzirom da su u 2024. godini razvijene neke nove metode te unaprijeđene postojeće (pirolizidinski alkaloidi, *multimyco*-metoda za mikotoksine, perklorati) te, s obzirom na to da se planira u narednom periodu uspostaviti i neke nove metode i akreditirati ih (zajedno s odjelom za analitičke tehnike te dobiti ovlaštenje od Nadležnog tijela – MPS), očekuje se održavanje ili povećanje broja uzoraka hrane zbog novih metodologija i usluga koje povećavaju konkurentnost
7. projekti financirani iz drugih izvora: u Odjelu se kontinuirano provodi više inovativnih projekata o prehrani, poljoprivredi, farmaciji i zdravstvu.

*Projekti*

Planiranje za nastavak provedbe vrlo uspješnog završenog projekta *Utjecaj klimatskih promjena na razvoj plijesni, mikotoksina i kvalitetu žitarica sa prijedlogom mjera* financiran sredstvima Europske Unije. Očekuje se raspis novog poziva za slijedeće programsko razdoblje (2025. – 2026.).

Odjel sudjeluje u planiranju i izradi prijava za različite otvorene pozive na projekte u RH i EU – prijavljeni projekti u 2024. godini, a čiji se rezultati odluka još čekaju:

1. APPRRR natječaj za male i srednje velike proizvođače hrane: *Komparativno istraživanje kratkih lanaca opskrbe povrćem* – kao jedina istraživačka jedinica u prijavi Zavod ima zadaću provoditi komparativne analize nutritivnih vrijednosti lokalno proizvedenih proizvoda s globalnim, uzimajući u obzir gubitak hranjivih tvari tijekom transporta, pružajući uvid u zdravstvene aspekte lokalne prehrane
2. *Horizon EU call – Prevention, detection, response and mitigation of chemical, biological and radiological threats to agricultural production, feed and food processing, distribution and consumption* – pet djelatnika će imati aktivne role u projektu REACTION (*Food defence*) tijekom tri godine.

**Odjel za sanitarnu mikrobiologiju**

Ispitivanja zdravstvene ispravnosti hrane, predmeta opće uporabe i okolišnih uzorakas obzirom na mikrobiološke parametre te praćenje indikatorskih mikroorganizama u procesima čišćenja u objektima pod sanitarnim nadzorom imaju veliko značenje za zdravlje ljudi. Odjel u hrani ispituje patogene mikroorganizme koji mogu uzrokovati trovanja hranom, mikroorganizme koji uzrokuju kvarenje hrane, ali i mikroorganizme koji su poželjni u hrani kao što su to probiotičke bakterije. Što se tiče predmeta opće uporabe ispituju se mikroorganizmi koji su štetni za kožu i sluznice te otpornost određenih proizvoda na kontaminaciju (*Challange test*). Isto tako sve češće se ispituje radni okoliš na prisutnost različitih mikroorganizama koji mogu štetno utjecati na zdravlje ljudi.

U radu Odjela koristi se zakonodavstvo EU, ali i različiti pravilnici, vodiči i preporuke ovisno o zahtjevima ispitivanja (Zakon o higijeni hrane i mikrobiološkim kriterijima za hranu, Vodič za mikrobiološke kriterije za hranu (Ministarstvo poljoprivrede), Zakon o predmetima opće uporabe) te Pravilnik o gospodarenju medicinskim otpadom.

Odjel je uveo je novu metodu detekcije virusa SARS-CoV-2 u zraku i na brisevima. Također, Odjel planira uvesti metode detekcije GMO iz hrane što zahtjeva zapošljavanje barem jedne osobe koja bi se veći dio radnog vremena bavila molekularnim tehnikama i pratila nove spoznaje u ovom području.

Jednako tako sukladno mogućnostima planira se razvoj novih poslova u području analiza kozmetičkih proizvoda te mikrobiologije zraka.

Također, u planu je proširenje broja usluga u području zaštite na radu, u sklopu kojeg se rade i biološki agensi te ispitivanja rezistencije patogenih izolata iz hrane i okoliša.

Odjel je zbog rastućeg problema antimikrobne rezistencije pojačao suradnju s Službom za kliničku mikrobiologiju i izolate patogenih bakterija iz hrane šalje na ispitivanje antimikrobne rezistencije te se na taj način želi pridružiti kampanji *Zajedno spriječimo antimikrobnu rezistenciju* pristupom *One Health* – sveobuhvatni pristup zdravlju čovjeka, životinja i okoliša.

Odjel svakodnevno odgovara na upite građana, OPG-a, malih poduzetnika i velikih industrija koje se bave proizvodnjom hrane i/ili koji su pod sanitarnim nadzorom. Odjel je izradio letak putem kojeg će upoznati javnost s mikrosvijetom kojim se naš Odjel bavi, upozoriti na moguće opasnosti i osvijestiti potrebu za ispitivanjima mikroorganizama koji izazivaju bolesti, a mogu se izbjeći pravilnim pristupom.

Planirani prihodi po izvorima:

1. Monitoring hrane i predmeta opće uporabe, Gradski ured za zdravstvo
2. Monitorinzi u suradnji s Ministarstvom zdravstva i Ministarstvom poljoprivrede
3. Suradnja s vanjskim suradnicima *(Švajger, ID Eko, Fučkala, ICC i dr.)*
4. *Usluge na tržištu –* strateški partneri *Dukat, Sirela, KIM, Zvijezda, Vindija, Coca Cola, Studentski centar, Kaufland, BTA i dr.*
5. Ugovorni partneri – bolnice, škole, vrtići, domovi za stare i nemoćne i dr.
6. Monitoring obrađenog medicinskog otpada – Državni inspektorat
7. Mikrobiološke analize radnog okoliša
8. Projekti financirani iz EU i/ili drugih izvora.

Rad Odjela uključuje znanstveno-istraživački rad u suradnji s različitim fakultetima (Agronomski fakultet, Tekstilno-tehnološki fakultet i dr.) kao i suradnju s različitim industrijama i trgovačkim lancima u svrhu poboljšanja kvalitete proizvoda, utvrđivanja i produljenja roka uporabe proizvoda te rješavanja niza izazova u proizvodnji hrane.

Odjel je nastavna baza za studente sanitarnog inženjerstva Zdravstvenog veleučilišta, konkretno za dva kolegija (Mikrobiološka analiza hrane i HACCP sustav). Na Odjelu se godišnje izradi nekoliko završnih i diplomskih radova iz područja kvalitete i sigurnosti hrane.

**Odjel za analitičke tehnike**

Odjel za analitičke tehnike unutar Službe za zdravstvenu ekologiju Nastavnog zavoda osigurava kvalitetnu analitičku podršku ostalim odjelima Službe radi analize udjela onečišćenja i kontrole kvalitete uzoraka. Analiziraju se različite vrste uzoraka kao što su hrana, dodaci prehrani, predmeti opće uporabe (materijali koji dolaze u kontakt s hranom i vodom za ljudsku potrošnju i predmeti široke potrošnje), pitka i otpadna voda, zrak, tlo i otpad. Svoju kompetentnost za provođenje analiza Odjel potvrđuje sudjelovanjem u brojnim međulaboratorijskim usporedbenim ispitivanjima na kojima se postižu odlični rezultati sukladno Pravilniku o provođenju analitičkih metoda i tumačenju rezultata NN 2/05.

U sklopu Odjela djeluju nacionalni referentni laboratoriji (NRL) za mikotoksine i biljne toksine u hrani i hrani za životinje te referentni laboratoriji za pesticide u voću i povrću te u žitaricama i za određivanje pesticida SRM metodama. NRL-ovi su obvezni provoditi obveze iz ovlaštenja, biti tehnička i znanstvena podrška Ministarstvima i službenim laboratorijima te provoditi zadatke prema zahtjevima Europskih referentnih laboratorija za navedena područja (EURL).

U 2024. godini nabavljeni su instrumenti ICP-OES i GC-MS. Prebacivanje metoda na nove instrumente započelo je u 2024. godini, a nastaviti će se odvijati u 2025. godini. U 2025. godini planira se razvoj metode analiza Nitrozamina sukladno potrebama Odjela za sigurnost i kvalitetu predmeta opće uporabe. Nadalje, planira se proširiti akreditaciju na metode koje do sada nisu akreditirane, ali i uvođenje novih metoda za određene kategorije hrane, vode, tla, otpada i POU. Tijekom 2025. godine na novi instrument GC-MS prebacit će se metode analiziranja lakohlapivih aromatskih ugljikovodika BTX-a čime će se postići i niža granica određivanja BTX-a u vodi za piće te će se metoda i akreditirati čime će postati konkurentna na tržištu. Na navedenom instrumentu razvit će se i uvesti metoda analiziranja ugljikovodika do C40 čime će se zadovoljiti potrebe zahtjeva u analizama uzoraka otpada.

Tijekom 2024. godine uspješno su uvedene metode analiziranja pirolizidinskih alkaloida te će se tijekom sljedećih godina nuditi kupcima kao potencijalna usluga. Razvila se i akreditirala metoda multi mikotoksina čime su se racionalizirale postojeće metode gdje se vršila pojedinačna analiza mikotoksina. Uvođenjem metode analize multi mikotoksina doprinijelo se značajnoj uštedi u pripremi uzoraka te se skratio vremenski period za provođenje metode i povećala konkurentnost na tržištu.

Sukladno svojim mogućnostima, Odjel će nastaviti s uvođenjem novih parametara i metoda te proširenjem postojećih prema zahtjevima ostalih Odjela odnosno Ugovora s kupcima, a sve kako bi se Zavod što bolje pozicionirao na tržištu. Nabavkom novog instrumenta GC-MS ostvarila se mogućnost uvođenja Nitrozamina, što se planira u 2025. godini.

Odjel planira u idućoj godini povećati broj akreditiranih metoda/parametara u svrhu dobivanja ili proširenja područja Ovlaštenja te povećavanja vjerojatnosti za sklapanje Ugovora s kupcima i provođenje nacionalnih monitoringa.

Vezano uz opremu odnosno instrumente nabavljene iz projekta *Centar*, prvenstveno EA LC IRMS, *Picarro*, LC-MS/MS, GC-MS/MS te LC-ICP/MS, Odjel planira participirati u projektima kako domaćim tako i međunarodnim, u kojima bi se mogle razvijati metode na navedenoj opremi. Naročito su zanimljive analize vezane za područje utvrđivanja autohtonosti odnosno patvorenosti i zemljopisnog podrijetla gdje bi navedena oprema bila iznimno korisna.

Sukladnu povećanju analitičkih metoda Odjel planira zanavljanje opreme i zapošljavanje djelatnika prvenstveno na mjestima gdje su djelatnici otišli u mirovinu.

Planirani prihodi po izvorima:

Prema ugovorima i programima ostalih odjela.

U 2025. godini nastavljamo s aktivnostima i analizama uzoraka vezanim za sljedeće projekte:

1. *Tehnologija preprekama i 3D printanje za okolišno prihvatljivu proizvodnju funkcionalnih voćnih sokova*, IP-2019-04
2. *Izloženost piretroidnim i organofosfatnim insekticidima u djece – procjena rizika od štetnih učinaka na neuropsihološki razvoj i hormonski status*, projekt HRZZ (2019-04-7193)
3. *Indirektni utjecaj globalnog zagrijavanja na fiziološke parametre sisavaca prehranom biljkama uzgojenim pri visokoj temperaturi* – TEMPHYS, IP-2020-02-7585.

**Odjel za higijenu okoliša**

Odjel za higijenu okoliša provodi širok spektar ispitivanja, uključujući fizikalno-kemijske i mikrobiološke analize zraka, tla, otpada, muljeva i sedimenata; ispitivanja fizikalnih, kemijskih i bioloških štetnosti radnog i životnog okoliša; praćenje kvalitete zraka na automatskoj mjernoj postaji posebne namjene; mjerenja odlagališnog plina i ukupne taložne tvari u zraku. Poseban naglasak stavlja se na ekotoksikološka ispitivanja otpadnih voda i predmeta opće uporabe, analize biološke razgradnje, aerobiološki monitoring alergenog peluda te melisopalinološke analize sadržaja peluda u medu. Odjel također provodi IR identifikaciju predmeta opće uporabe, pregledne analize na EDX spektrometru kao i određivanje adsorbilnih organskih halogena te ukupnog i otopljenog organskog ugljika u vodama, tlu i otpadu.

Odjel djeluje u skladu s ovlaštenjima nadležnih Ministarstava i važećim Pravilnicima te se planira dodatno osnažiti kapacitete suradnjom s drugim odjelima Službe.

Planirani izvori prihoda:

* analize i karakterizacija otpada te ispitivanje kontaminacije tla, muljeva i sedimenata
* mjerenja odlagališnog plina i ukupne taložne tvari u zraku
* ekotoksikološka ispitivanja i analize biološke razgradnje
* melisopalinološke analize
* zaštita na radu: procjena rizika, mjerenja fizikalnih, kemijskih i bioloških štetnosti u radnom i životnom okolišu
* podrška Zavodu: ispitivanja radnog okoliša za potrebe Zavoda
* program zdravstvene ekologije: Praćenje kvalitete zraka na automatskoj mjernoj postaji posebne namjene (Mirogojska cesta) i monitoring peludi u zraku
* Ekološka karta Grada Zagreba: Monitoring kontaminacije urbanih tala
* projekti financirani iz EU i/ili drugih izvora.

Ove aktivnosti pridonose zaštiti okoliša i zdravlja stanovnika, osiguravajući usklađenost s važećim standardima i zakonskim obvezama.

U 2025. godini, Odjel planira proširiti kapacitete i unaprijediti svoje usluge novim projektima i nabavom opreme, a u skladu s potrebama tržišta i strateškim ciljevima Zavoda.

Planira se nabavka pokretne postaje za praćenje kvalitete zraka putem programa financiranih od strane Grada Zagreba. Pokretna postaja omogućit će mjerenja na različitim lokacijama, čime će se proširiti mogućnosti monitoringa kvalitete zraka te tržišne aktivnosti vezane uz ove usluge.

U sklopu dugoročnog razvoja laboratorijskih mogućnosti, planira se nabava specijalizirane opreme za uzorkovanje i analizu dioksina u zraku te drugim uzorcima iz okoliša (npr. tlo, muljevi, otpad).

Planira se i prijava projekta kojim bi se na odabranom pilot-području u gradu Zagrebu istražio utjecaj i mehanizmi zagađivača kojima su građani svakodnevno izloženi korištenjem unaprijed učitanih skupova podataka, računalnih simulacija, umjetne inteligencije i neuronskih mreža čime bi se izradila dinamička karta širenja zagađivača.

Ovi koraci omogućili bi Zavodu pružanje dodatnih specijaliziranih usluga koje su u skladu s visokim standardima zaštite okoliša i zdravlja.

Očekivani rezultati su:

* povećanje konkurentnosti na tržištu novim uslugama uključujući specijalizirane analize dioksina i fleksibilniji monitoring kvalitete zraka
* proširenje suradnje s Gradom Zagrebom te potencijalno s drugim institucijama i privatnim sektorom
* dodatni prihodi putem novih ugovora za usluge analize i monitoringa.

Ove aktivnosti osiguravale bi daljnji razvoj i modernizaciju Odjela/Službe/Zavoda jačajući njegovu poziciju kao ključnog dionika u području zaštite okoliša i zdravlja.

**Odjel za procjenu rizika**

Odjel izdaje specijalistička stručna mišljenja, korektivne mjere i preventivne preporuke o laboratorijski utvrđenim nesukladnim rezultatima i o utjecaju čimbenika iz okoliša na ljudsko zdravlje, na zahtjev fizičkih, pravnih osoba ili nadležnih institucija. Uspostavljeno je procesuirano izdavanje stručnih mišljenja i preporuka uz nesukladne analitičke izvještaje financirane iz lokalnih ili nacionalnih monitoringa u javnozdravstveno značajnim institucijama. Tijekom 2025. godine planirano je, u skladu s izmjenom zakonodavnog okvira praćenja nesukladnih uzoraka zbog prisutnosti legionela u vodi kućne vodoopskrbne mreže prioritetnih objekata, uvođenje procesuiranog izdavanja stručnih mišljenja i preporuka i za ovo područje.

Odjel sudjeluje u jačanju internih kapaciteta za procjene utjecaja okoliša na zdravlje, u odabiru točaka uzorkovanja, parametara laboratorijskih analiza za uzorke u okolišu, te u projektnim aktivnostima na razini ustanove ili izvan iste (javnozdravstvene akcije, radionice ili pisanje strateških dokumenata s uključenjem zajednice, prijave i realizacije projekata) i komunikaciji s građanima, o okolišu i zdravlju, pojedinačno kroz odgovore na upite i putem sredstava javnog informiranja.

Planirani prihodi po izvorima:

1. Sufinanciranje djelatnosti HZZO zdravstveno-ekološkog tima
2. Sufinanciranje sati radna na projektnim aktivnostima u sklopu odobrenog projekta *GreenScape: Climate-proof landscape through renaturing urban areas*, poziv *Interreg Central Europe*
3. Savjetodavne usluge na tržištu (institucijska oznaka *Kontrolirana kvaliteta*, procjene utjecaja i rizika iz okoliša na zdravlje populacije ili pod-populacijskih podskupina)
4. Savjetodavne usluge procjene sukladnosti uvedenog sustava sigurnosti voda i procjena rizika od legionela za kućne vodoopskrbne mreže u prioritetnim objektima u gradu Zagrebu.

**Centar za sigurnost i kvalitetu hrane**

Centar za sigurnost i kvalitetu hrane regionalna je znanstveno-istraživačka platforma koja omogućava privlačenje vrhunskih znanstvenika, provođenje novih znanstveno-istraživačkih projekata, povećanje broja istraživača koji rade na poboljšanoj IRI infrastrukturi, unapređenje nastavnih aktivnosti Nastavnog zavoda i Agronomskog fakulteta Sveučilišta u Zagrebu te povećanje broja znanstveno-istraživačkih radova.

U Centru se provode znanstvena istraživanja na opremi nabavljenoj u okviru projekta *Centar za sigurnost i kvalitetu hrane* iz Operativnog programa konkurentnost i kohezija iz Europskog fonda za regionalni razvoj, KK.01.1.1.02.0004.

Centar se nalazi na dvije lokacije, na lokaciji Nastavnog zavoda i lokaciji partnera – Agronomski fakultet, Laboratorij za senzorska svojstva poljoprivrednih prehrambenih proizvoda.

Tijekom 2025. godine provodit će se znanstveno istraživački projekti koji ujedno predstavljaju i ključna područja u kojima će se odvijati aktivnosti Centra:

* određivanje izvornosti i zemljopisnog podrijetla prehrambenih proizvoda
* kontrola patvorenosti prehrambenih proizvoda
* valorizacija i kontrola organske hrane
* vrednovanje senzornih svojstava hrvatskih izvornih poljoprivrednih i prehrambenih proizvoda.

U narednoj godini planira se diseminacija rezultata proizašlih iz projekta Centar za sigurnost i kvalitetu hrane te prijava novih projekata na nacionalne i europske fondove u suradnji sa suradnim znanstvenim institucijama Agronomskim fakultetom, Prehrambeno-biotehnološkim fakultetom, Farmaceutsko-biokemijskim fakultetom, Prirodoslovno-matematičkim fakultetom, Medicinskim fakultetom te Institutom za medicinska istraživanja i medicinu rada.

Planirani prihodi po izvorima*:*

1. usluge na tržištu.
2. sufinanciranje projektnih aktivnosti u sklopu odobrenih projekata istraživanja i razvoja

ZAKONSKA PODLOGA NA KOJOJ SE ZASNIVA PROGRAM RADA SLUŽBE ZA ZDRAVSTVENU EKOLOGIJU

*Tablica – Popis ovlaštenja i odobrenja*

| *R. br.* | *Ovlaštenje* | *Područje* | *Odobrenje* |
| --- | --- | --- | --- |
| Ministarstvo poljoprivrede, ribarstva i šumarstva | | | |
| 1. | Služba za zdravstvenu ekologiju – odluka Ministarstva poljoprivrede o određivanju nacionalnog referentnog laboratorija | Određivanje prisutnosti alergena porijeklom iz mlijeka u medu | Klasa: UP/I-322-01/16-01/750  Urbroj: 525-10/1308-16-4  Datum izdavanja ovlaštenja: 06.07.2016.  Ovlaštenje vrijedi do: opoziva |
| 2. | Služba za zdravstvenu ekologiju – odluka Ministarstva poljoprivrede o određivanju nacionalnog referentnog laboratorija | Utvrđivanje patvorenosti meda | Klasa: UP/I-322-01/14-01/1408  Urbroj: 525-10/1307-14-2  Datum izdavanja ovlaštenja: 15.07.2014.  Ovlaštenje vrijedi do: opoziva |
| 3. | Služba za zdravstvenu ekologiju (Odjel za zdravstvenu ispravnost i kvalitetu hrane i predmeta opće uporabe) – ovlašteni referentni laboratorij | Ispitivanje mikotoksina u hrani i hrani za životinje | Klasa: UP/I-310-26/13-01/56  Urbroj: 525-10/1307-14-7  Datum izdavanja ovlaštenja: 18.03.2014.  Ovlaštenje vrijedi do: opoziva |
| 4. | Služba za zdravstvenu ekologiju | Uzorkovanje i ispitivanje hrane, hrane za životinje, ispitivanje prirodne mineralne, stolne i izvorske vode | Klasa: UP/I-322-01/18-01/42  Urbroj: 525-10/0538-20-5  Zagreb, 20. siječnja 2020. godine  Ovlaštenje vrijedi do: opoziva |
| 5. | Nastavni zavod za javno zdravstvo „Dr. Andrija Štampar“ | Ispitivanja vodonepropusnosti građevina za odvodnju i pročišćavanje otpadnih voda | Klasa: UP/I-325-07/24-01/02  Urbroj: 517-09-3-1-1-24-3  Datum izdavanja ovlaštenja: 05.03.2024.  Ovlaštenje vrijedi do: 05.03.2034. |
| 6. | Služba za zdravstvenu ekologiju | Referentni laboratorij za ispitivanje pesticida | Klasa:UP/I-322-01/17-01/120  Urbroj: 525-10/0766-19-16  Datum izdavanja ovlaštenja: 04.01.2019.  Ovlaštenje vrijedi do: opoziva |
| 7. | Služba za zdravstvenu ekologiju | Referentni laboratorij za ispitivanje biljnih toksina u hrani i hrani za životinje | Klasa:UP/I-322-01/21-01/34  Urbroj: 525-10/1304-21-3  Datum izdavanja ovlaštenja: 06.12.2021.  Ovlaštenje vrijedi do: opoziva |
| Ministarstvo zdravstva | | | |
| 8. | Nastavni zavod za javno zdravstvo „Dr. Andrija Štampar“ – Referentni centar Ministarstva zdravstva i socijalne skrbi za ispitivanje zdravstvene ispravnosti hrane | Ispitivanje zdravstvene ispravnosti hrane | Klasa: UP/I-510-01/15-01/31  Urbroj: 534-04-1-2/7-16-14  Datum izdavanja ovlaštenja: 14.07.2016. – novo ovlaštenje na potpisu kod ministrice  Ovlaštenje vrijedi do: 14.07.2021. |
| 9. | Nastavni zavod za javno zdravstvo „Dr. Andrija Štampar“ | Uporaba izvora elektromagnetskog polja uređaja SPEEDWAVE | Klasa: UP/I-542-04/23-01/601  Urbroj: 534-03-3-2/2-23-02  Datum izdavanja ovlaštenja: 10.05.2023.  Ovlaštenje vrijedi do: 03.05.2025. |
| 10. | Nastavni zavod za javno zdravstvo „Dr. Andrija Štampar“ | Uporaba izvora elektromagnetskog polja uređaja ETHOS – SEL | Klasa: UPI/I-542-04/23-01/604  Urbroj 534-03-3-2/2-23-02  Datum izdavanja ovlaštenja: 10.05.2023.  Ovlaštenje vrijedi do: 03.05.2025. |
| 11. | Nastavni zavod za javno zdravstvo „Dr. Andrija Štampar“ | Dozvola (licenca) za posjedovanje droga i psihotropnih tvari | Klasa: 530-08/17-03/12  Urbroj: 543-03-4-2/1-17/02  Datum izdavanja ovlaštenja: 29.09.2017.  Ovlaštenje vrijedi do: opoziva |
| 12. | Nastavni zavod za javno zdravstvo „Dr. Andrija Štampar“ | Provođenje monitoringa i drugih službenih kontrola vode za ljudsku potrošnju te ispitivanja zdravstvene ispravnosti vode za ljudsku potrošnju u građevinama prije izdavanja uporabne dozvole | Klasa: UP/I-541-03/21-02/22  Urbroj: 534-03-3-2/6-21-4  Datum izdavanja ovlaštenja: 11.02.2021.  Ovlaštenje vrijedi do: opoziva |
| 13. | Služba za zdravstvenu ekologiju | Određivanje laboratorija u svrhu ispitivanja kortikosteroida u dodacima prehrani | Klasa: 322-01/17-01/357  Urbroj: 525-10/1308-17-4  Datum: 15.03.2017.  Ovlaštenje vrijedi do: opoziva |
| 14. | Služba za zdravstvenu ekologiju | za ispitivanje predmeta opće uporabe za potrebe inspekcijskih nadzora i službenih kontrola | Klasa: UP/I-541-02/19-03/19, Ur.broj: 534-03-3-2/2-21-06 od 04.05.2021. Ovlaštenje vrijedi do: opoziva |
| Ministarstvo gospodarstva i održivog razvoja | | | |
| 15. | Nastavni zavod za javno zdravstvo „Dr. Andrija Štampar“ | Izrada izvješća o stanju okoliša, izrada sanacijskih elaborata, programa i sanacijskih izvještaja, izrada izvješća o proračunu (inventaru) emisija stakleničkih plinova i drugih emisija onečišćujućih tvari u okoliš, praćenje stanja okoliša, obavljanje stručnih poslova za potrebe Registra onečišćavanja okoliša, izrada elaborata o usklađenosti proizvoda s mjerilima u postupku ishođenja znaka zaštite okoliša „Prijatelj okoliša“ i znaka „EU Ecolabel“ | Klasa: UP/I-351-02/14-08/103  Urbroj: 517-05-1-2-21-7  Datum izdavanja ovlaštenja: 24.12.2021.  Ovlaštenje vrijedi do: opoziva |
| 16. | Nastavni zavod za javno zdravstvo „Dr. Andrija Štampar“ | Rješenje o ispunjenju posebnih uvjeta za obavljanje djelatnosti uzimanja uzoraka i ispitivanja voda | Klasa: UP/I-325-07/22-02/01  Urbroj: 517-09-1-2-1-22-3  Datum izdavanja ovlaštenja: 06.06.2022.  Ovlaštenje vrijedi do: 06.06.2032. |
| 17. | Nastavni zavod za javno zdravstvo „Dr. Andrija Štampar“ | Praćenja kvalitete zraka (mjerenje koncentracije ugljikova monoksida nedisperzivnom infracrvenom spektroskopijom; mjerenje koncentracije dušikova dioksida i dušikova monoksida kemiluminiscencijom; metoda za mjerenje koncentracija sumporova dioksida u zraku ultraljubičastom fluorescencijom; metoda za mjerenje koncentracije ozona ultraljubičastom fotometrijom; određivanje ukupne taložne tvari (UTT) u zraku prema Bergerhoff metodi; određivanje količine arsena, kadmija, olova, nikla u ukupnoj taložnoj tvari zraka primjenom induktivno spregnute plazme sa spektrometrijom masa; određivanje talija u ukupnoj taložnoj tvari zraka primjenom induktivno spregnute plazme sa spektrometrijom masa)  Određivanje talija u ukupnoj taložnoj tvari zraka primjenom induktivno spregnute plazme sa spektrometrijom masa  Određivanje žive u ukupnoj taložnoj tvari zraka atomskom apsorpcijskom spektrometrijom | Klasa: UP/I-351-02/23-08/41  Urbroj: 517-04-2-1-23-2  Datum izdavanja ovlaštenja: 28.11.2023.  Ovlaštenje vrijedi do: 26.11.2028. |
| Državni zavod za radiološku i nuklearnu sigurnost | | | |
| 18. | Nastavni zavod za javno zdravstvo „Dr. Andrija Štampar“ | Uporaba rendgenskog uređaja Shimadzu EDX-800HS2 za ispitivanje građe tvari  Izvješće o ispitivanju | Klasa 07-75/24-0070-3/1  Urbroj: 100-08/24-0081  Datum izdavanja izvješća: 31.01.2024.  Izvješće vrijedi do: 31.01.2025. |
| 19. | Nastavni zavod za javno zdravstvo „Dr. Andrija Štampar“ | Određivanje kemijskog sastava materijala uporabom rendgenskih uređaja za ispitivanje građe tvari kojima je područje izloženosti ograničeno kućištem tih uređaja | Klasa: UP/I-542-02/15-02/33  Urbroj: 542-03-01-15-4  Datum izdavanja ovlaštenja: 24.03.2015.  Ovlaštenje vrijedi do: 24.03.2025. |
| Državna uprava za zaštitu i spašavanje | | | |
| 20. | Nastavni zavod za javno zdravstvo „Dr. Andrija Štampar“ | Osposobljavanje pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom | Klasa: UP/I-034-01/15-01/08  Urbroj: 543-01-05-02-15-4  Datum izdavanja ovlaštenja: 06.05.2015.  Ovlaštenje vrijedi do: opoziva |
| Zavod za unapređivanje zaštite na radu | | | |
| 21. | Nastavni zavod za javno zdravstvo „Dr. Andrija Štampar“ | Obavljanje poslova zaštite na radu, osposobljavanja radnika za rad na siguran način, izrade procjene rizika, ispitivanja radne opreme, ispitivanja u radnom okolišu (ispitivanja fizikalnih, kemijskih i bioloških čimbenika) | Klasa: UP/I-115-01/23-01/25  Urbroj: 524-03-03-02/1-23-4  Datum izdavanja ovlaštenja: 03.08.2023.  Ovlaštenje vrijedi do: 02.08.2028. |
| Hrvatska agencija za lijekove (HALMED) | | | |
| 22. | Nastavni zavod za javno zdravstvo „Dr. Andrija Štampar“ | Rješenje o upisu u Očevidnik proizvođača medicinskih proizvoda – Proizvodnja krutih i tekućih mikrobioloških podloga | Klasa: UP/I-530-09/16-08/45  Urbroj: 381-13-07/183-16-02  Datum izdavanja ovlaštenja: 09.12.2016.  Ovlaštenje vrijedi do: opoziva |

**Voda** za ljudsku potrošnju, odnosno njena zdravstvena ispravnost jedan je od najvažnijih javnozdravstvenih interesa. Ispitivanja se provode u skladu sa zakonskom osnovom (Zakon o vodama NN 66/19, 84/21 i 47/23, Zakon o vodi za ljudsku potrošnju NN 30/23 i Pravilnik o parametrima sukladnosti, metodama analiza i monitorinzima vode namijenjene za ljudsku potrošnju NN 64/23 i 88/23.

Kakvoća podzemne vode priljevnih područja vodocrpilišta ocjenjuje se prema kriterijima:

1. Pravilnik o parametrima sukladnosti, metodama analiza i monitorinzima vode namijenjene za ljudsku potrošnju NN 64/23 i 88/23
2. Uredbi o standardu kakvoće voda (NN 96/19, 20/23 i 50/23). Uredbom se ocjenjuje kemijsko stanje podzemne vode.

Ispitivanje zdravstvene ispravnosti vode za kupanje provodi se iz školskih i hotelskih bazena putem godišnjih ugovora i ocjenjuje sukladno Pravilniku o sanitarno tehničkim i higijenskim uvjetima bazenskih kupališta te o zdravstvenoj ispravnosti bazenskih voda (NN 59/20 i 89/22).

Otpadne vode koje se ispuštaju u sustav javne odvodnje ili prirodne prijemnike ispituju se prema Pravilniku o graničnim vrijednostima emisija otpadnih voda (NN 26/20) i Vodopravnim dozvolama izdanim od strane nadležnih državnih institucija.

Ispitivanje izvedenih kanalizacijskih sustava dijelova naselja i internih kanalizacijskih sustava u krugu objekata, u skladu s legalizacijom objekata i priključenjima istih na javni vodoopskrbni sustav provodi se prema Pravilniku o posebnim uvjetima za obavljanje djelatnosti ispitivanja vodonepropusnosti građevina za odvodnju i pročišćavanje otpadnih voda NN 9/20.

**Analiza hrane** provodi se u skladu sa Zakonom o hrani (NN 18/2023), odnosno Uredbom EZ 178/2002 te ostalim pod-zakonskim aktima, uključujući i Zakon o higijeni hrane i mikrobiološkim kriterijima za hranu (NN 83/22), Vodič za mikrobiološke kriterije za hranu (MPRRR 2011. godine). Sve aktivnost provode se u cilju zaštite zdravlja ljudi, s posebnim naglaskom na djecu te osobe starije životne dobi, a prema Zakonu o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 134/20, 143/21).

Zakon o **predmetima opće uporabe** (N.N. 39/13, 47/14, 114/18, 53/22), obuhvaća uvjete koje vezano za zdravstvenu ispravnost, odnosno sukladnost moraju ispunjavati materijali koji dolaze u kontakt s hranom i vodom za ljudsku potrošnju i predmeti široke potrošnje prije stavljanja na tržište.

Predmeti opće uporabe obuhvaćaju posuđe, pribor, opremu i uređaje za proizvodnju predmeta opće uporabe, ambalažu za predmete opće uporabe, dječje igračke uključujući proizvode namijenjene dojenčadi i djeci mlađoj od tri godine za olakšavanje hranjenja, sisanja, umirivanja i spavanja, kozmetičke proizvode, duhan, duhanski proizvodi i pribor za pušenje (pribor koji pri pušenju dolazi u dodir s ustima i usnom šupljinom: lula i cigaretnik – usnik), određene predmete i sredstva koja pri uporabi dolaze u neposredan dodir s kožom i/ili sluznicom, uključujući i proizvode za zabavu odraslih i predmete za ukrašavanje lica i tijela (npr. tatoo, piercing i trajna šminka) i imitacija nakita i proizvodi koji u primjeni dolaze u dodir s kožom i/ili sluznicama, a sadrže zdravstvene tvrdnje, posebnu namjenu, ograničeni način primjene i specifična upozorenja.

Od navedenih predmeta opće uporabe osim Zakona o POU sukladnost je regulirana i harmoniziranim zakonodavstvom EU pa je tako:

1. Sigurnost kozmetike regulirana je EU harmoniziranim zakonodavstvom odnosno Uredbom br. 1223/2009 o kozmetičkim proizvodima.
2. Sigurnost deterdženta i sredstava za održavanje čistoće regulirana je Uredbom br. 648/2004.
3. Sigurnost materijala i predmeta koji dolaze u neposredan kontakt s hranom regulirana Uredbom 1935/2004, a materijali i predmeti izrađeni od plastike Uredbom 10/2011.
4. Sigurnost igračaka na području EU regulirana je Direktivom o sigurnosti igračaka 2009/48/EZ koja je u potpunosti prenesena u Pravilnik o sigurnosti igračaka s izmjenama i dopunama (NN 83/14, 38/15, 35/17, 50/18, 60/19, 48/21 i 140/22).
5. Materijali i sirovine koje se koriste u proizvodnji POU moraju odgovarati zahtjevima Uredba (EZ) br. 1272/2008 o razvrstavanju, označivanju i pakiranju tvari i smjesa (CLP) te Uredbi br. 1907/2006 o registraciji, evaluaciji, autorizaciji i ograničavanju kemikalija (REACH).

Ostali predmeti opće uporabe regulirani su nacionalnim Pravilnicima.

Ostalo:

* Zakon o zdravstvenoj zaštiti (NN 100/18, 125/19) – provođenje mjera zdravstvene ekologije sukladno čl.15. i provedbi mjera zdravstvene zaštite – zaštite od ekoloških činitelja štetnih po zdravlje uključivši sve mjere za očuvanje, unapređenje i poboljšanje zdravstvenih uvjeta čovjekove okoline i higijenskih uvjeta za život i rad čovjeka.
* Zakon o zdravstvenoj zaštititi (NN 100/18, 125/19) – koordinacija zdravstvenih ustanova u kriznim/izvanrednim situacijama
* Zakon o zaštiti pučanstva od zaraznih bolesti (NN 24/07, 134/20) – čl. 16 – obveza prijavljivanja svakog neuobičajenog događaja koji može ukazivati na zlouporabu biološkog agensa ili epidemiju nepoznatog uzroka
* Pravilnik o učestalosti kontrole i normativima mikrobiološke čistoće u objektima pod sanitarnim nadzorom (NN 139/09)
* Procjena rizika od katastrofa za Republiku Hrvatsku. Vlada Republike Hrvatske, 2015.
* Nacionalna strategije razvoja zdravstva 2012. – 2020. (NN 116/12)
* Strateški plan razvoja javnog zdravstva 2013. – 2015.
* Akcijski plan grada Zagreba za prevenciju i kontrolu kroničnih nezaraznih bolesti 2015. –2020., Zagreb, 2015.
* Nacionalni plan za provedbu *Stockholmske konvencije o postojanim organskim onečišćujućim tvarima*, Zagreb, (2008., 2016., 2021.).
* Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (NN 46/20) – jačanje kapaciteta i uloge Zavoda.

USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA

Plan rada i obavljanja djelatnosti usko je povezan i usklađen sa strateškim dokumentima Ministarstva zdravstva, Ministarstva poljoprivrede, šumarstva i ribarstva, Ministarstva zaštite okoliša i zelene tranzicije te Ministarstva rada, mirovinskoga sustava, obitelji i socijalne politike.

IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI

U Službi je tijekom 2024. godine ostvareno kvalitetno i kontinuirano obavljanje djelatnosti zdravstvene ekologije i očuvanja okoliša podizanjem kvalitete pruženih usluga kroz stalna stručna osposobljavanja djelatnika slanjem na stručne seminare, kongrese te stalno stručno online osposobljavanje i usavršavanje. Dodatno je ulagano u osnovna sredstva i analitičku opremu. U Službi je do sada implementirano ukupno preko 400 metoda s više od 2000 parametara. Akreditirana je 218 metoda 153 u fiksnom području sa 221 parametrom i 65 metode u fleksibilnom sa 3551 parametara. Ističemo da su tijekom 2024. godine nastali preduvjeti za uključivanje analitičke opreme nabavljene preko projekta Centar za sigurnost i kvalitetu hrane u komercijalne analize sukladno odobrenju Ministarstva znanosti i obrazovanja te SAFU-a te se tijekom 2025. godine očekuje implementacija sustava praćenja komercijalizacije navedenih instrumenata.

*Analize, ispitivanja i ocjena zdravstvene ispravnosti i kvalitete voda*

U odnosu na isto promatrano razdoblje u 2023., tijekom 2024. godine bilježi se porast ukupnog broja uzoraka voda, osobito vode za ljudsku potrošnju što se prije svega može pripisati povećanju broja uzoraka za ispitivanje na Legionellu*.* Posljedica je to stupanja na snagu Pravilnika o kontroli parametara kućne vodoopskrbne mreže potrošača i drugih sustava od javnozdravstvenog značaja te planu i programu edukacije svih dionika (NN 43/24). Trend porasta broja uzoraka za ispitivanje na Legionellu očekujemo i u 2025. godini.

Broj uzoraka ostalih vrsta voda ove je godine vrlo sličan u odnosu na isto razdoblje u 2023.

Poslovi Odjela u 2023. godini proširili su se na uzorkovanje na području Slovenije te nastavili i u 2024. U planu je i proširenje ugovorenih obveza na navedenom području i u 2025. godini što će se u konačnici, nadamo se, pozitivno odraziti na ukupan broj uzoraka.

*Analize, ispitivanja i ocjene zdravstvene ispravnost i kvalitete hrane – kemijska ispitivanja*

Broj analiziranih uzoraka u 2024. godini u većini kategorija približno je isti u odnosu na 2023. Manja odstupanja tumače se djelomičnim završetkom prethodne provedbe projekata, dok se za prijavljene projekte još uvijek čekaju odluke. Očekuje se da će se do kraja godine povećati ukupni broj analiza na račun pojačane komunikacije s nekim proizvođačima hrane i dodataka prehrani, zatim laboratorijima/zavodima, kontrolnim tijelima za eko-proizvodnju te vaučerima MINGOR-a.

*Analize, ispitivanja i ocjene zdravstvene ispravnost i sigurnosti predmeta opće uporabe –kemijska ispitivanja*

Broj analiziranih uzoraka u 2024. u kategoriji predmeta opće uporabe (materijala i predmeta koji dolaze u kontakt s hranom i predmeta široke potrošnje) u značajnom je porastu u broju analiziranih parametara u odnosu na 2023. godinu (60% u odnosu na isto razdoblje 2023. godine). Porast je posebno uočljiv u kategoriji predmeta široke potrošnje što se svakako može povezati s povećanjem ugovora o poslovnoj suradnji u kategoriji malih i srednjih poduzetnika i trgovačkih lanaca. Porastu broja uzoraka pridonijeli su istraživačko-inovativni projekti u kojima smo sudjelovali s proizvođačima kozmetičkih proizvoda i Ministarstvom regionalnog razvoja i EU fondova. Za dobru poslovnu godinu uz standardni broj uzoraka koje smo uspjeli povećati u monitoringu s tržišta i prilikom uvoza u suradnji s DIRH-om pridonijeli su i projekti s Gradskim uredom za socijalnu zaštitu, zdravstvo, branitelje i osobe s invaliditetom. Također je potrebno spomenuti kako je uvođenje novih analitičkih parametara kao i veliko zalaganje djelatnika u promidžbi djelatnosti Odjela i pridobivanju novih poslovnih partnera značajno pridonijelo povećanju broja uzoraka.

*Analize zdravstvene ispravnosti, hrane, predmeta opće uporabe i okolišnih uzoraka – mikrobiološka ispitivanja*

U 2024. godini provedeno je približno isti broj mikrobioloških analiza hrane, predmeta opće uporabe i okolišnih uzoraka. Uspješno je proveden monitoring Grada Zagreba, Završen je projekt s Agronomskim fakultetom uz još uvijek aktualnu diseminaciju.

*Analize uzoraka i parametara na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku*

Broj analiza u Odjelu za analitičke tehnike ovisi o broju zaprimljenih uzoraka na ostalim Odjelima Službe. Evidentno je da je broj analiziranih uzoraka približno isti kao i prethodnih godina, ali se povećava broj analitičkih parametra, što ovisi o zahtjevu naručitelja analiza.

*Analize, ispitivanja i ocjene sukladnosti uzoraka tla, otpada, zraka te ekotoksikoloških i melisopalinoloških ispitivanja*

Zavod kontinuirano provodi analize, ispitivanja i ocjene sukladnosti uzoraka tla, otpada, zraka, kao i ekotoksikoloških i melisopalinoloških ispitivanja.

Kvaliteta zraka sustavno se prati pomoću automatske mjerne postaje koja kontinuirano bilježi koncentracije polutanata. Dnevni izvještaji o kvaliteti zraka redovito se objavljuju na mrežnoj stranici Zavoda. U sklopu Programa „Ekološka karta Grada Zagreba“, tijekom 2024. proveden je javni natječaj za 49 senzora za praćenje kvalitete zraka, a validacija podataka prikupljenih putem senzora te njihova objava na *web*-GIS platformi započet će početkom prosinca, kada senzori budu u potpunosti operativni.

Osim zraka, značajan dio aktivnosti obuhvaća i analize otpada i tla. Ove usluge naručuju različiti klijenti, uključujući privatne tvrtke, Državni inspektorat i druge relevantne institucije, što osigurava široku primjenu dobivenih rezultata u očuvanju okoliša i javnom zdravstvu. U okviru projekta „Ekološka karta Grada Zagreba“, u suradnji sa Zavodom za melioracije Agronomskog fakulteta Sveučilišta u Zagrebu, provodi se program „Monitoring tla urbanih površina Grada Zagreba“.

Analize ukupne taložne tvari (UTT) u zraku također se uspješno provode, uz stalnu tendenciju proširenja djelatnosti. Naime, ta je analiza ključan postupak za procjenu kvalitete zraka i utvrđivanje prisutnosti čestica različitih veličina i kemijskog sastava, uključujući prašinu, pelud, pepeo, čađu i druge kontaminante koji mogu dolaziti iz prirodnih ili antropogenih izvora koje se talože na površinama zbog gravitacije.

Monitoring peluda, s ciljem pravovremenog informiranja javnosti o prisutnosti alergenih vrsta i njihovim koncentracijama u zraku, provodi se svakodnevno, uz redovnu objavu informacija u medijima.

U sklopu odjela provode se i ekotoksikološka ispitivanja otpadnih voda te predmeta opće uporabe, IR identifikacija predmeta opće uporabe, pregledne analize na EDX spektrometru te određivanje ukupnog i otopljenog organskog ugljika kao i adsorbilnih organskih halogena u vodama.

Unatoč stabilnom broju analiziranih uzoraka u usporedbi s prethodnim godinama, obim poslova prvenstveno ovisi o zahtjevima naručitelja analiza.

AKTIVNOSTI SLUŽBE (REALIZIRANE I PLANIRANE)

*Tablica 1. – Realizirano u razdoblju od 1. 1. do 30. 9. 2024. godine i planirano u 2025. godini – analize voda*

| *Vrsta vode* | *Realizirano do 30. 9. 2024.* | *Planirano u 2025. g.* |
| --- | --- | --- |
| Voda za ljudsku potrošnju | 3.701 | 5.000 |
| Otpadna voda | 731 | 800 |
| Podzemna voda | 492 | 630 |
| Voda za kupanje i rekreaciju | 617 | 700 |
| Voda za posebne namjene | 173 | 300 |
| Površinska voda | 229 | 250 |
| *Ukupno* | 5.943 | 7.680 |

*Tablica 2. – Realizirane usluge i mjerenja u razdoblju od 1. 1. do 30. 9. 2024. godine i planirano u 2025. godini u vezi sa sanitarnom tehnikom*

|  |  |  |
| --- | --- | --- |
| *Vrsta zahtjeva* | *Realizirano do 30. 9. 2024.* | *Planirano u 2025. g.* |
| Pijezometri – crpljenje i mjerenje nivoa | 414 | 500 |
| Mjerenje protoka – otpadne vode | 259 | 300 |
| Sabirne jame – vodonepropusnost | 13 | 15 |
| Kanalizacija – vodonepropusnost | 1 | 5 |
| Separator – vodonepropusnost | 1 | 5 |
| Hiperkloriranje zdenaca i mreže | 1 | 5 |
| *Ukupno* | 689 | 830 |

*Tablica 3. – Realizirano u razdoblju od 1. 1. do 30. 9. 2024. godine i planirano u 2025. godini –za predmete opće uporabe 056**(predmeti i materijali koji dolaze u kontakt s hranom i predmeti široke potrošnje) prema naručitelju*

|  |  |  |
| --- | --- | --- |
| *Naručitelj* | *Realizirano do 30. 9. 2024.* | *Planirano u 2025. g.* |
| Pravne osobe | 1.584 | 1.220 |
| Državni inspektorat (uvoz) | 170 | 150 |
| Državni inspektorat – sanitarna inspekcija (monitoring) | 89 | 70 |
| Uredi\* Grada Zagreba | 19 | 60 |
| *Ukupno* | 1.862 | 1.500 |

*\* Gradski ured za socijalnu zaštitu, zdravstvo, branitelje i osobe s invaliditetom, Gradski ured za gospodarstvo, ekološku održivost i strategijsko planiranje*

*Tablica 4. – Realizirano u razdoblju od 1. 1. do 30.09.2024. godine i planirano u 2025. godini – kemijske analize hrane prema naručitelju*

|  |  |  |
| --- | --- | --- |
| *Naručitelj* | *Realizirano do 30. 9. 2024.* | *Planirano u 2025. g.* |
| Pravne osobe | 2.079 | 2.100 |
| Gotova hrana | 370 | 350 |
| Državni inspektorat (uvoz) | 48 | 50 |
| Državni inspektorat – sanitarna inspekcija (monitoring) | 263 | 300 |
| Državni inspektorat – poljoprivredna inspekcija (monitoring) | 54 | 50 |
| *Ukupno* | 2.814 | 2.800 |

*Tablica 5. – Realizirano u razdoblju od 1. 1. do 30. 9. 2024. godine i planirano u 2025. godini – mikrobiološka ispitivanje hrane, predmeta opće uporabe, zraka, otpada i mulja*

| *Vrsta uzoraka* | *Realizirano do 30. 9. 2024.* | *Planirano u 2025. g.* |
| --- | --- | --- |
| Brisevi | 13.039 | 15.000 |
| Hrana | 6.543 | 6.500 |
| Predmeti opće uporabe | 456 | 450 |
| Zrak, otpad, mulj | 429 | 350 |
| *Ukupno* | 20.467 | 22.300 |

*Tablica 6. – Realizirano u razdoblju od 1. 1. do 30. 9. 2024. godine i planirano u 2025. godini – analize uzoraka i parametara na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku*

| *Vrsta uzoraka/aktivnosti* | *Realizirano do*  *30. 9. 2024.* | *Planirano u 2025. g.* |
| --- | --- | --- |
| Analize uzoraka na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku | 19.256 | 24.000 |
| Analize parametara na prisutnost prirodnih i antropogenih zagađivala u vodama, hrani, predmetima opće uporabe, tlu, otpadu i zraku | 496.417 | 650.000 |

*Tablica 7. – Realizirano u razdoblju od 1. 1. do 30. 9. 2024. godine i planirano u 2025. godini – terenska mjerenja kvalitete zraka; fizikalnih, kemijskih i bioloških parametara radnog okoliša; analize uzoraka radnog okoliša, analize uzoraka tla i otpada, ekotoksikološka ispitivanja te peludne analize*

| *Vrsta analize* | *Realizirano do 30. 9. 2024.* | *Planirano u 2025. g.* |
| --- | --- | --- |
| Terenska mjerenja kvalitete zraka; fizikalnih, kemijskih i bioloških parametara radnog okoliša (ukupni broj svih mjerenja) | 3.700 | 3.000 |
| Uzorci iz radnog okoliša (odlagališni plinovi; praćenje (monitoring) kvalitete zraka) | 276 | 250 |
| Uzorci otpada, tla, muljeva i sedimenata | 437 | 400 |
| Monitoring peludi (dvije mjerne postaje) | 548 | 730 |
| Ekotoksikološka ispitivanja | 8 | 5 |
| *Ukupno* | 4.969 | 4.385 |

*Tablica 8. – Realizirano u razdoblju od 1. 1. do 30. 9. 2024. godine i planirano u 2025. godini – analize uzoraka vode, predmeta opće uporabe i hrane*

| *Uzorci* | *Ispitivanje* | *Realizirano do 30. 9. 2024.* | *Planirano u 2025. g.* |
| --- | --- | --- | --- |
| Otpadne, pitke i površinske vode | Određivanje ukupnih ulja | 340 | 300 |
| Određivanje otopljenog organskog ugljika (DOC), i ukupnog organskog ugljika (TOC) | 895 | 850 |
| AOX | 164 | 160 |
| Vode/prehrana | fluoridi | 54 | 50 |
| Vode | sulfidi | 181 | 150 |
| Ekotoksikološka ispitivanja otpadnih voda (daphnie) | 240 | 240 |
| Ekotoksikološka ispitivanja otpadnih voda (alge) | 43 | 40 |
| Prehrana | IR identifikacija | 61 | 50 |
| Pregledna X-ray analiza | 48 | 50 |
| Peludna analiza meda | 133 | 130 |
| Analiza biološke razgradnje | 32 | 30 |
| Mikrobiologija | Brisevi | 23 | 20 |
| *Ukupno* | | 2.214 | 2.070 |

*Tablica 9. – Realizirano u razdoblju od 1. 1. do 30. 9. 2024. godine i planirano u 2025. godini – procjena rizika*

| *Aktivnost* | *Realizirano do 30. 9. 2024.* | *Planirano u 2025. g.* |
| --- | --- | --- |
| Specijalistička i stručna mišljenja | 28 | 35 |
| Upravljanje procesima procjene zdravstvenih rizika | 159 | 170 |
| Stručne i znanstvene vanzavodske aktivnosti i projektne aktivnosti | 203 | 200 |
| Odnosi s javnošću – pisani odgovori na upite građana/korisnika usluga, komunikacija (s medijima i javna – mrežna stranica i dr.) | 24 | 30 |
| Projekt kontrola kvalitete OKK – Evaluacija i izdavanja oznake | 30 | 20 |

*Napomena: Plan realizacije usluga kontrolirane kvalitete reduciran je u skladu s 2-godišnjim ciklusom trajnosti postojećih odobrenja i planom reevaluacija.*

*Centar za sigurnost i kvalitetu hrane*

Centar sudjeluje u uvođenju novih analitičkih metoda i obrađuje uzorke za znanstvena istraživanja u cilju promicanja i veće vidljivosti analitičkih mogućnosti Zavoda u provođenju složenijih analiza te dobivanju pouzdanih i točnih rezultata potrebnih za znanstvene studije i nove suradnje u široj znanstvenoj zajednici. U Centru se prati i potiče publiciranje znanstvenih publikacija i promovira rad Centra i Službe za zdravstvenu ekologiju. Centar daje podršku i koordinira provođenje sljedećih projekata koji se provode u suradnji s ostalim znanstvenim institucijama te planira prijavu novih projekata iz opsega rada Centra i Službe.

1. Projekt (IP-2020-02-7585) *Indirektni utjecaj globalnog zagrijavanja na fiziološke parametre sisavaca prehranom biljkama uzgojenim pri visokoj temperaturi – TEMPHYS*. Voditeljica projekta: doc. dr. sc. Ivana Šola. Suradnica Ana Tot će sudjelovati s 10% vremena. Provodi se u suradnji s PMF-om. Trajanje projekta: 15. 2. 2021. – 14. 2. 2025. Sredstva: 1.346.995,90 HRK.
2. Projekt (IP-2020-02-) *Integrirana procjena odgovora akvatičkih organizama na izloženost metalima: ekspresija gena, bioraspoloživost, toksičnost i biomarkerski odgovori* (BIOTOXMET). Voditeljica projekta: dr. sc. Vlatka Filipović Marijić. Suradnica Želimira Cvetković će sudjelovati s 10% radnog vremena. Provodi se u suradnji s IRB-om. Trajanje projekta: 28. 12. 2020. – 27. 12. 2024. Sredstva: 1.222.500 HRK.
3. 2023. – 2026. godina CE0100042 *GreenScape project, Interreg Central Europe programme 2.2: Increasing the resilience to climate change risks in central Europe*, 12 partnera iz šest država, koordinator za komunikaciju unutar Zavoda je Adela Krivohlavek.
4. IP-2022-10 HRZZ *Kemijska sudbina zabrinjavajućih farmaceutika u okolišu: eksperimentalno i računalno istraživanje produkata razgradnje i njihovih ekotoksikoloških svojstava*, četiri godine, 1.227.500,00 kn, voditelj: prof. dr. sc. Valerije Vrček, FBF, suradnik: mr. sc. Lea Ulm, 2023. – 2027.
5. IP-2022-10 HRZZ *Pelud u Jadranskom moru: dinamika unosa, kemijska karakterizacija i učinci na primarnu produkciju* (POLLMAR), voditelj projekta: dr. sc. Slađana Strmečki Kos, IRB, četiri godine, 990.00,00 kn (s PDV-om), suradnik: dr. sc. Ivana Hrga, 2023. – 2027.
6. IP-2022-10 HRZZ, *Okolišni aspekti SARS-CoV-2 antivirotika* (EnA-SARS), voditelj projekta: izv. prof. dr. sc. Šime Ukić, FKIT, četiri godine, 1.256.001,15 kn, suradnik: dr. sc. Želimira Cvetković, 2023. – 2027.
7. IP-2022-10-3824 HRZZ *Interaktivni učinci mikroplastike i nanosrebra na kopnene i vodene biljke i alge* (MINION), voditelj projekta: prof.dr.sc. Biljana Balen, PMF, četiri godine, 1.484.999,57 kn, suradnik: dr. sc. Sandra Šikić, 2023. – 2027.
8. *HRZZ projekt o geografskom porijeklu krumpira i ekološkom/konvencionalnom uzgoju*, trajat će tri godine, u njega je uključeno pet zaposlenica Zavoda: Martina Ivešić, Magdalena Gavran, Maja Budeč, Ivana Mandić Andačić i Adela Krivohlavek. Vrijednost projekta: 200.000 EUR, po svakom partneru trećina, sudjeluju AF, PBF i NZJZ, voditelj projekta: Milan Poljak, provedba 1. 12. 2024. – 30. 11. 2027.

# 5. Služba za javno zdravstvo

SAŽETAK DJELOKRUGA RADA

U Službi se provode mjere zdravstvene zaštite iz područja javnog zdravstva.

Sadržaj rada Službe: ocjena zdravstvenog stanja populacije, izrada zdravstvenih pokazatelja, ocjena zdravstvenih potreba, utvrđivanje javnozdravstvenih problema i odabir prioriteta za intervencije, izrada plana i programa mjera zdravstvene zaštite, izrada i praćenje pokazatelja kvalitete rada u zdravstvenoj zaštiti, provođenje mjera preventivne zdravstvene zaštite, poglavito primarne prevencije, provođenje zdravstvene edukacije populacije.

Aktivnosti Službe mogu se grupirati u dva područja: procjena zdravstvenog stanja i potreba stanovništva te javnozdravstvene intervencije koje uključuju promicanje zdravlja i prevenciju bolesti.

Očuvanje i unapređenje zdravlja u zajednici, a uz smanjenu izloženost čimbenicima rizika, vodeći je javnozdravstveni cilj. Ocjena zdravstvenog stanja i potreba stanovništva te izbor prioritetnih javnozdravstvenih problema, temelj su za planiranje i provođenje budućih javnozdravstvenih akcija.

U Službi su financirana četiri javnozdravstvena tima od strane HZZO-a. U sastavu tima je liječnik specijalist i viša medicinska sestra, što je ukupno osam djelatnika/ca (od ukupno 13 zaposlenih).

Služba je financirana i kroz javnozdravstvene programe, a ostvaruje i vlastiti prihod obavljanjem poslova na tržištu u tržišnim uvjetima (pretraga intolerancije na hranu).

OBRAZLOŽENJE PROGRAMA

*Ocjena zdravstvenih potreba i prioriteta*

Plan aktivnosti:

* analiza demografskih kretanja i mortaliteta u Gradu Zagrebu
* izrada i praćenje pokazatelja kvalitete rada u primarnoj zdravstvenoj zaštiti (pokazatelji, kadrovska struktura, posjete i pregledi, morbiditetna lista, preventivni pregledi itd.)
* izrada pokazatelja i analiza rada specijalističko-konzilijarne djelatnosti
* izrada i praćenje pokazatelja rada u kliničkim bolničkim centrima, kliničkim bolnicama, specijalnim bolnicama (pokazatelji: kadrovska struktura, godišnja zauzetost kreveta, dani bolničkog liječenja, prosječna duljina liječenja, iskorištenost krevetnih kapaciteta, liječenje *akutnih* i *kroničnih* bolesnika, prebivalište – gravitacija, mortalitet, morbiditet itd.)
* priprema indikatora zdravstvenog stanja
* definiranje javnozdravstvenih prioriteta na temelju analize zdravstveno-statističkih pokazatelja
* sastavljanje i publiciranje *Zdravstveno-statističkog ljetopisa Grada Zagreba*za tekuću godinu u kojem se na temelju prikupljenih pokazatelja, uz analizu zdravstvenog stanja pučanstva u Gradu Zagrebu utvrđuju prioritetni zdravstveni problemi građana što omogućava planiranje ciljanih javnozdravstvenih programa i akcija.

*Promicanje zdravlja*

Plan aktivnosti:

* izrada programa zdravstvenog prosvjećivanja i promicanja zdravlja na temelju definiranih javnozdravstvenih prioriteta
* organizacija i provedba radionica iz područja promicanja zdravlja
* organizacija okruglih stolova, stručnih skupova, simpozija, konferencija) iz područja promicanja zdravlja
* izrada edukativnih i promotivnih materijala
* sastavljanje stručnih tekstova
* sastavljanje e-časopisa *Zdravlje za sve*
* suradnja s medijima u području promicanja zdravlja
* provođenje javnozdravstvenih akcija/edukacija opće populacije iz područja promicanja zdravlja
* organizacija i provođenje senzibilizacijskih i edukativnih radionica budućih zdravstvenih djelatnika o komunikaciji s osobama s invaliditetom
* organizacija i provođenje interaktivnih edukativnih radionica za smanjenje i otklanjanje stresa na radnom mjestu, unapređenja komunikacije, poboljšanja psihofizičkog zdravlja radnika
* unapređenje zdravlja pripadnike romske nacionalne manjine provođenjem javnozdravstvenih aktivnosti(edukativne radionice, brošure i leci) s ciljem usvajanja i održavanja zdravih stilova života te postavljanja temelja zdravog reproduktivnog i spolnog života djevojaka i žena
* liječnička savjetovanje iz područja promicanja zdravlja i primarne prevencije
* edukacijsko-rehabilitacijska savjetovanja
* savjetovanja osoba s invaliditetom i ostalih rizičnih/osjetljivih skupina
* kineziološka savjetovanja/ savjetovališni rad u području zdravstveno usmjerene tjelesne aktivnosti
* nutricionistička savjetovanja/ savjetovanja o uravnoteženoj prehrani
* praćenje, obrada i analiza zdravstvenih i socijalnih pokazatelja
* Nacionalni program ranog otkrivanja raka vrata maternice –provedba ovoga Nacionalnog programa trenutno je u fazi reorganizacije.

Programi započeti i financirani u prethodnoj, 2024. godini:

1. *Zdravstveno-statistički ljetopis Grada Zagreba*(8.495 EUR)
2. *Smanjenje nejednakosti u zdravlju – unaprjeđenje zdravlja pripadnika romske nacionalne manjine*(14.322 EUR)
3. *Savjetovalište za mlade s invaliditetom* (7.210 EUR)
4. *Podizanje zdravstvene pismenosti građana putem novih audiovizualnih kanala* (16.400 EUR).

Programi predloženi za financiranje od Grada Zagreba u 2025. godini:

1. *Zdravstveno-statistički ljetopis Grada Zagreba* (8.895 EUR)
2. *Smanjenje nejednakosti u zdravlju – unaprjeđenje zdravlja pripadnika romske nacionalne manjine* (17.319,50 EUR)
3. *Savjetovalište za mlade s invaliditetom* (9.823 EUR)
4. *Usvajanjem pozitivnih navika u svakodnevici do uravnotežene tjelesne težine – Prevencija prekomjerne tjelesne težine i debljine kroz društvena i životna okruženja* (26.196,50 EUR).

ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI

1. Zakon o zdravstvenoj zaštiti (NN 100/18., 125/19., 147/20., 119/22., 156/22. i 33/23.)
2. Zakon o izmjenama i dopunama zakona o zdravstvenoj zaštiti (NN 36/24)
3. Plan i program mjera zdravstvene zaštite iz obveznog zdravstvenog osiguranja (NN 126/06, 156/08 i 33/23)
4. Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 134/23; Ispravak Odluke o izmjenama Odluke, NN 129/24)
5. Zakon o službenoj statistici (pročišćeni tekst NN 12/13, NN 25/20)
6. Upute za ispunjavanje individualnih zdravstveno-statističkih izvješća
7. Godišnji provedbeni plan statističkih aktivnosti Republike Hrvatske
8. Zakon o obveznom zdravstvenom osiguranju (NN 80/13, i 137/13, 98/19 i 33/23).

USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA

Navedeni ciljevi i strategije usklađeni su sa sljedećim dokumentima:

1. Nacionalni plan razvoja zdravstva za razdoblje od 2021. do 2027. godine
2. Nacionalna strategija izjednačavanja mogućnosti za osobe s invaliditetom 2021. – 2027.
3. Nacionalna strategija za uključivanje Roma 2021. – 2027.
4. Strateški plan razvoja javnog zdravstva (2013. – 2015.), Vlada RH i Ministarstvo zdravlja RH, Strateški plan javnog zdravstva 2017. – 2020. – prvi nacrt, HDJZ
5. Plan i program mjera zdravstvene zaštite 2023. – 2026. (NN 127/03)
6. Plan promicanja zdravlja, prevencije i ranog otkrivanja bolesti u Gradu Zagrebu za razdoblje 2023. – 2025.
7. Nacionalni program sporta 2019. – 2026., RH, Središnji državni ured za šport
8. Strateški okvir razvoja mentalnog zdravlja do 2030., Ministarstvo zdravstva RH.

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Planirano je da će se u 2025. godini prihodovati:

1. od strane HZZO-a: 416.351,04 EUR
2. iz proračuna Grada Zagreba: 62.234 EUR
3. na tržištu: 29.500 EUR.

POKAZATELJI PRAĆENJA AKTIVNOSTI

*Tablica – Realizirane usluge u razdoblju od 1. 1. do 30. 9. 2024. godine i planirane u 2025. godini*

| *Aktivnost* | *Usluga* | *Realizirano do 30. 9. 2024.* | *Planirano u 2025. godini* |
| --- | --- | --- | --- |
| Zdravstvena statistika primarne i specijalističko-konzilijarne zdravstvene zaštite | Prikupljanje i evidentiranje izvještajnih obrazaca | 2.027 | 2.317 |
| Medicinska i logička kontrola podataka | 2.027 | 2.317 |
| Ispravljanje pogrešnih podataka | 1.125 | 1.200 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 63 | 75 |
| Edukacija provoditelja unutar sustava PZZ | 108 | 140 |
| Zdravstvena statistika stacionarne zdravstvene zaštite | Prikupljanje, evidentiranje, medicinska i logička kontrola podataka (BSO zapisi) | 1.132.772 | 1.400.000 |
| Ispravljanje pogrešnih podataka | 431.066 | 520.000 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 69 | 90 |
| Zdravstvena statistika prijave poroda i prijave prekida trudnoće | Prikupljanje, evidentiranje, medicinska i logička kontrola podataka prijave poroda | 8.532 | 11.500 |
| Ispravljanje pogrešnih podataka prijave poroda | 4.658 | 5.800 |
| Prikupljanje, evidentiranje, medicinska i logička kontrola podataka prijave prekida trudnoće | 1.524 | 2.000 |
| Ispravljanje pogrešnih podataka prijave prekida trudnoće | 696 | 900 |
| Obrada i stručna analiza pokazatelja zdravstvenog stanja i rada zdravstvene djelatnosti (broj tablica) | 48 | 58 |
| Izrada publikacije | *Zdravstveno-statistički ljetopis Grada Zagreba* | 1 | 1 |
| e-časopis *Zdravlje za sve* | 1 | 1 |
| Nacionalni program ranog otkrivanja raka vrata maternice | Savjetovanje (telefon, e-pošta) | 183 | 240 |
| Promotivne aktivnosti | 9 | 12 |
| Pružanje stručno-metodološke pomoći | 62 | 80 |
| Javnozdravstvene aktivnosti | Javnozdravstvene akcije | 26 | 28 |
| Savjetovanje o zdravim stilovima života – kineziološko | Kratko (10 min.) | 475 | 700 |
| Savjetovanje (1. posjet, kontrola) | 161 | 250 |
| Savjetovanje o zdravim stilovima života – edukacijsko-rehabilitacijsko | Kratko (10 min.) | 363 | 400 |
| Savjetovanje (1. posjet, kontrola) | 135 | 180 |
| Savjetovanje o zdravim stilovima života – nutricionističko | Kratko (10 min.) | 81 | 120 |
| Savjetovanje (1. posjet, kontrola) | 347 | 400 |
| Proviđenje testova intolerancije na hranu | Testovi intolerancije na hranu | 134 | 190 |
| Liječničko savjetovanje | Kratko (10 min.) | 350 | 370 |
| Savjetovanje (1. posjet, kontrola) | 130 | 150 |
| Javnozdravstvene radionice | Edukacija opće populacije | 61 | 40 |
| Predavanja | Edukacije opće i stručne populacije | 29 | 35 |
| Publikacije | Časopis, znanstveni rad, stručni rad, promotivni materijal – edukacija opće i stručne populacije | 9 | 15 |

Napomena: veći broj realiziranih radionica odgovara povećanom broju radionica „Vježbanje na radnom mjestu“ tijekom godine.

Kratka savjetovanja odnose se na informativne aktivnosti/savjetovanja koja se u najvećoj mjeri provode uz javnozdravstvene akcije.

# 6. Služba za javnozdravstvenu gerontologiju

SAŽETAK DJELOKRUGA RADA

Gerontološko-javnozdravstvena djelatnost obuhvaća četiri redovita područja:

* praćenje, proučavanje, evaluacija, planiranje, projekcija te izvještavanje o zdravstvenim potrebama i funkcionalnoj sposobnosti starijih osoba u ranijoj (65 do 74 godine), srednjoj (75 do 84 godina) i dubokoj starosti (85 i više godina) na razini županija, Grada Zagreba i Republike Hrvatske
* koordinacija, stručno-metodološka pomoć, edukacija provoditelja zaštite zdravlja i zdravstvene zaštite starijih u institucijskoj i izvaninstitucijskoj skrbi za starije; trajna edukacija iz gerontologije, gerijatrije i gerijatrijske zdravstvene njege putem gerontoloških tribina, gerontoloških tečajeva, škola, radionica, kongresa i simpozija interdisciplinarnim gerontološkim pristupom
* izrada, evaluacija, planiranje, predlaganje Programa/normi zdravstvenih mjera i postupaka u zaštiti zdravlja starijih i Programa osnovnih geroprofilaktičkih mjera primarne, sekundarne, tercijarne i kvartarne prevencije s Vodičem uputa za aktivno zdravo i produktivno starenje te izrada gerontološko-javnozdravstvenih normi i smjernica
* znanstveno-istraživačka i publicistička gerontološko-javnozdravstvena djelatnost.

OBRAZLOŽENJE PROGRAMA

**Nastavak koordiniranja i organizacije cijepljenja protiv COVID-a u osoba starije životne dobi s ciljem održavanja visokog cjepnog obuhvata i nadzora nad oboljelim korisnicima u domovima za starije osobe.**

**Gerontološko-javnozdravstvena analiza strukture ciljnih pokazatelja za starije pučanstvo u ranijoj, srednjoj i dubokoj starosti po županijama Hrvatske i Grada Zagreba.**

Gerontološko-javnozdravstvena analiza praćenja i evaluacije zdravstvenih potreba te funkcionalne sposobnosti starijih osoba po županijama Hrvatske i Grada Zagreba u institucijskoj i izvan-institucijskoj skrbi za starije te usporedba uzroka gerijatrijskih hospitalizacija i gerijatrijske zdravstvene potrošnje, uzroka gerijatrijskog mortaliteta i komorbiditeta te očekivanog trajanja života zbog preventabilnih bolesti uz utvrđivanje rizičnih čimbenika nastanka bolesnog starenja. Priprema posebnih poglavlja za Zdravstveno statistički ljetopis Grada Zagreba i Statistički ljetopis Grada Zagreba.

**Evaluacija provedbe kategorijskog postupnika po program četiri stupnja gerijatrijske zdravstvene njege sa sestrinskom dokumentacijom u domovima za starije, Hrvatska i Grad Zagreb.**

Primjenom kategorijskog postupnika programa Četiri stupnja gerijatrijske zdravstvene njege u domovima za starije medicinska sestra svakodnevno, ili po potrebi, u domu za starije, procjenjuje stanje gerijatrijskog bolesnika po čimbenicima praćenja, ovisno o njegovim zdravstvenim potrebama, svrstava u određenu kategoriju po definiranoj skali od 1 do 4, a odnosi se na četiri stupnja gerijatrijske zdravstvene njege.

**Gerontološko-javnozdravstveni pokazatelji u odabranim domovima za starije** analizirani putem Evidencijske liste br. 1 za praćenje zdravstvenih potreba starijih osoba u domu za starije i putem Evidencijske liste br. 4 za praćenje zdravstvenih-socijalnih potreba starijih osoba u izvan-institucijskoj skrbi za starije.

U sklopu prvog područja praćenja i evaluacije zdravstvenih potreba korisnika domova za starije u Hrvatskoj, Gradu Zagrebu i po županijama Hrvatske nastavak praćenja i evaluacije zdravstvenih potreba gerontološkog i gerijatrijskog osiguranika po unosu u bazu gerontološko-javnozdravstvenih podataka dobivenih putem Evidencijske liste br. 1 PZP-a korisnika Doma za starije i Evidencijska lista br. 4 PZP-a Gerontološkog centra – izvaninstitucijske skrbi za starije.

U cilju unaprjeđenja obuhvata i kvalitete podataka o zdravstveno-socijalnim potrebama starijih osiguranih osoba u domovima za starije osobe i gerontološkim centrima nastavit će se s aktivnostima potrebnim za revidiranje i unaprjeđenje sustava prikupljanja i obrade podataka iz navedenih evidencija. U 2025. godini pilotirat će se novi način prikupljanja odabranih varijabli Evidencijske liste 1.

**Provedba Upitnika o praćenju pokazatelja kvalitete u domovima za starije, Hrvatska**

Trijaža, praćenje i evaluacija zdravstvenih potreba gerontološkog i gerijatrijskog osiguranika po Upitniku o praćenju pokazatelja kvalitete u Domovima za starije.

**Provedba stručno-metodološke pomoći koordinacije i gerontološke edukacije/gerontološke tribine, gerontološke radionice, simpoziji, tečajevi**

U sklopu poslova i zadaća gerontološko-javnozdravstvene djelatnosti održavaju se redovite gerontološke tribine namijenjene stručnjacima različitog profila u skrbi za starije, a osobito timovima obiteljske medicine, medicinskim sestrama u domovima za starije te drugim stručnim profilima, a u 2025. godini planirano je organiziranje 4 gerontološke tribine.

**Nastavak suradnje nakon provedenog projekta *European Innovation Partnership on Active and Healthy Ageing***

Referentni centar MZ za zaštitu zdravlja starijih osoba – Služba za javnozdravstvenu gerontologiju NZJZ „Dr. Andrija Štampar“ kao partner Domu zdravlja Zagreb – Centar na projektu *European Innovation Partnership on Active and Healthy Ageing* nastavlja suradnju na provođenju aktivnosti vezanih za zdravo i aktivno starenje.

**Promocija Projektnog modela prehrambeno gerontoloških normi za jelovnike za domove za starije**

U 2025. nastaviti će se promocija priručnika te implementacija gerontoloških normi za jelovnike u domovima za starije uz potporu Ministarstva zdravstva. Priručnik je tijekom 2020.g. izdan u elektronskoj verziji. Distribucija i promocija letka „Pravilna prehrana osoba starije životne dobi“ i „8 prehrambenih preporuka za osobe starije dobi“ koji su objavljeni na internetskoj stranici Zavoda. Nastavit će se izrada recepata za dnevne jelovnike za tjedno objavljivanje na društvenim mrežama Zavoda.

**Sajam zdravlja: „Štampar u tvom kvartu“**

U 2025. nastaviti će se serija lokalnih manifestacija koje će se održati u 6 zagrebačkih kvartova u organizaciji NZJZ “Dr. Andrija Štampar”, Gradskog ureda za socijalnu zaštitu, zdravstvo, branitelje i osobe s invaliditetom i Doma zdravlja Zagreb – Istok, Doma zdravlja Zagreb – Centar i Doma zdravlja Zagreb – Zapad u obliku „putujućeg sajma“ za građane Zagreba. Provoditi će se edukacije i radionice usmjerene na očuvanje zdravlja i podizanje kvalitete života građana svih dobnih skupina. U okviru manifestacije poseban naglasak bit će na i promociji aktivnog i zdravog starenja uz gerontološko savjetovanje.

**Edukacija o racionalnoj upotrebi lijekova u domovima za starije osobe u Gradu Zagrebu**

U 2025. započet će se Program „Edukacija o racionalnoj upotrebi lijekova u domovima za starije osobe u Gradu Zagrebu“ u organizaciji NZJZ “Dr. Andrija Štampar”, Gradskog ureda za socijalnu zaštitu, zdravstvo, branitelje i osobe s invaliditetom i decentraliziranim Domovima za starije osobe u Gradu Zagrebu. Cilj je educirati zdravstvene djelatnike o racionalnoj uporabi benzodiazepina, antidepresiva i antidementiva te analizirati njihovo korištenje u decentraliziranim domovima za starije osobe u Gradu Zagrebu te utvrditi dobnu i spolnu raspodjelu korisnika kojima su propisani ovi lijekovi. Na temelju prikupljenih podataka, dugoročni cilj je pripremiti preduvjete za izradu smjernica za racionalniju uporabu navedenih lijekova, kako bi se poboljšala sigurnost i kvaliteta života starijih osoba u domovima za starije osobe.

**Promocija zdravog i aktivnog starenja**

Nastavak suradnje s Hrvatskim zavodom za javno zdravstvo i županijskim zavodima za javno zdravstvo u cilju unaprjeđenja i razvoja centara za gerontologiju te promoviranja zdravog i aktivnog starenja temeljem dokumenta Svjetske zdravstvene organizacije „Desetljeće zdravog starenja – 2020 – 2030“. Pružanje potpore udrugama i neformalnim njegovateljima koji skrbe o starijim osobama izvan institucija.

ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI

* Pravilnik o mjerilima za dodjelu i obnovu naziva Referentnog centra Ministarstva nadležnog za zdravstva (NN 77/05, 125/08)
* Zakon o zdravstvenoj zaštiti (NN 100/18, 125/19, 147/20, 119/22, 156/22,33/23, 36/24)
* Zakon o zdravstvenom obveznom osiguranju (80/13, 137/13, 98/19, 33/23)
* Plan i program mjera zdravstvene zaštite 2023. – 2026. (NN 127/23)
* Izmjene i dopune mreže javnozdravstvene službe (NN 20/18)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 133/22)
* Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnost (NN 61/11)
* Plan i program mjera zdravstvene zaštite iz obveznog zdravstvenog osiguranja (NN 126/06, 156/08, 33/23)
* Zakon o službenoj statistici (NN 25/20, 155/23)
* Godišnji provedbeni plan statističkih aktivnosti Republike Hrvatske
* Nacionalni plana razvoja zdravstva za razdoblje od 2021. do 2027. godine i Akcijski plan razvoja zdravstva za razdoblje od 2021. do 2025. godine (NN 147/21)
* Strategija socijalne skrbi za starije osobe u Republici Hrvatskoj za razdoblje od 2017. do 2020.

USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA

Navedeni ciljevi i strategije usklađeni su sa sljedećim dokumentima:

1. Nacionalni plan razvoja zdravstva za razdoblje od 2021. do 2027. godine, Vlada RH, Ministarstvo zdravstva
2. Nacionalni portfelj ulaganja u zdravstvo i dugotrajnu skrb, 2021. – 2027
3. Strateški plan razvoja javnog zdravstva 2013. – 2015., Vlada RH, Ministarstvo zdravlja
4. Desetljeće zdravog starenja, Svjetska zdravstvena organizacija.

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Planirano je da će se u 2025. godini:

* iz proračuna Grada Zagreba primiti 53.140 € za realizaciju programa „Sajam zdravlja – Štampar u tvom kvartu“ i „Edukacija o racionalnoj upotrebi lijekova u domovima za starije osobe u Gradu Zagrebu“
* od strane HZZO-a za ostale navedene aktivnosti prihodovati će se za tri javnozdravstvena tima 312.263,00 €.

POKAZATELJI PRAĆENJA AKTIVNOSTI

*Tablica – Realizirane usluge u razdoblju od 1.1. do 30.09.2024. godine i planirane u 2025. godini*

| Aktivnost | Usluga | *Realizirano do 30. 9. 2024.* | *Planirano u 2025.* |
| --- | --- | --- | --- |
| 1. Praćenje, evaluacija i izvještavanje o zdravstvenim potrebama i funkcionalnoj sposobnosti starijih osoba u ranijoj (65 – 74 godine), srednjoj (75 – 84 godina) i dubokoj starosti (85 i više godina) | Slanje *Upitnika o praćenju pokazatelja kvalitete u domovima za starije u 2023. godini* i Izvješća za 2023. godinu po Kategorijskom postupniku programa *Četiri stupnja gerijatrijske zdravstvene njege sa sestrinskom dokumentacijom za praćenje i evaluaciju zdravstvenih potreba i funkcionalne sposobnosti gerontoloških osiguranika u domu za starije s područja Republike Hrvatske* te slanje požurnica | 408 | 400 |
| Obrada i analiza podataka te izrada grafičkih prikaza gerontoloških pokazatelja iz domova za starije osobe, prikupljenih *Upitnikom o praćenju pokazatelja kvalitete u domovima za starije* po Kategorijskom postupniku programa *Četiri stupnja gerijatrijske zdravstvene njege sa sestrinskom dokumentacijom za praćenje i evaluaciju zdravstvenih potreba i funkcionalne sposobnosti gerontoloških osiguranika u domu za starije s područja Republike Hrvatske* | 260 | 250 |
| Prikupljene i upis Evidencijske liste br. 1 za praćenje zdravstvenih potreba gerijatrijskih osiguranika u domovima za starije osobe | 256 | 300 |
| Obrada i analiza podataka te izrada grafičkih prikaza gerontoloških pokazatelja prikupljenih Evidencijskom listom br. 1 za praćenje zdravstvenih potreba gerijatrijskih osiguranika u domovima za starije osobe | 0 | 300 |
| Prikupljanje i analiza podataka odabranih varijabli zdravstvenih potreba individualnog gerontološkog i gerijatrijskog osiguranika Evidencijske liste br.1 PZP-a korisnika domova za starije osobe (pilotiranje novog načina prikupljanja podataka – *Excel*-tablica) | 3 | 15 |
| Prikupljanje i analiza broja oboljelih korisnika i djelatnika od COVID-19 u domovima za starije osobe u Gradu Zagrebu uz davanje usmenih uputa i savjeta | 20 | 25 |
| Ažuriranje i kreiranje novog adresara ustanova institucijske skrbi za starije osobe (državni i privatni domovi za starije osobe u Gradu Zagrebu i županijama) te ustanova izvaninstitucijske skrbi za starije osobe – gerontološki centri u Gradu Zagrebu i županijama prema entitetima: županija, naziv ustanove, adresa, email, telefon, kontakt osoba, broj djelatnika, broj korisnika | 9 | 12 |
| Analiza podataka i izrada grafičkih prikaza za odabrana poglavlja za *Zdravstveno-statistički ljetopis Grada Zagreba i Statistički ljetopis Grada Zagreba* | 2 | 2 |
|  | Statistička analiza i obrada podataka odabranih gerontološko-javnozdravstvenih pokazatelja (1. *Udio starijih osoba od 65 godina u ukupnom stanovništvu po dobi i spolu, Hrvatska i Grad Zagreb 2. Uzroci mortaliteta osoba starijih od 65 godina, Hrvatska i Grad Zagreb 3. Hospitalizacije osoba starijih od 65 godina u bolnicama Hrvatske*) | 3 | 3 |
| 2. i 3. Koordinacija, stručno-metodološka pomoć i edukacija provoditelja zaštite zdravlja te zdravstvene i socijalne zaštite starijih osoba Izrada, predlaganje i evaluacija programa i projekata zdravog i aktivnog starenja | Provođenje programa financiranih od Grada Zagreba | 1 | 2 |
| Održavanje gerontoloških tribina | 3 | 4 |
| Sudjelovanje u izobrazbi specijalizanata iz područja javnozdravstvene medicine i gerijatrije | 1 | 2 |
| Edukacije (kongresi/predavanja/ radionice/tečajevi) | 19 | 20 |
| Stručno-metodološki sastanci | 2 | 3 |
| 4. Znanstveno-istraživačka i publicistička gerontološko-javnozdravstvena djelatnost | Savjetovališni rad i odgovaranje na upite o zaštiti zdravlja starijih osoba, gerontološko-javnozdravstvenoj i gerijatrijskoj djelatnosti (individualne konzultacije te savjetovanje putem telefona i e-pošte). | 190 | 250 |
| Publikacije (časopisi, internetski portali, znanstveni rad, stručni rad, izrada smjernica/preporuka/modifikacija postojećih) | 9 | 12 |
| 5. Ostale aktivnosti | Stručni sastanci/sjednice | 24 | 20 |
| Javnozdravstvene aktivnosti i edukacije | 16 | 20 |
| Medijska istupanja | 40 | 50 |

# 7. Služba za školsku i adolescentnu medicinu

SAŽETAK DJELOKRUGA RADA

Temeljne zadaće Službe:

* rano utvrđivanje i prepoznavanje bolesti i poremećaja
* prevencija rizičnih i društveno neprihvatljivih ponašanja
* usvajanje zdravih načina življenja
* razvoj odgovornosti za vlastito zdravlje
* zaštita mentalnog zdravlja, osobito u vezi sa školom i školskim okruženjem
* zaštita reproduktivnog zdravlja uključujući odgovorno spolno ponašanje i pripravu za roditeljstvo.

OBRAZLOŽENI PROGRAMI, ZAKONSKE I DRUGE PODLOGE NA KOJIMA SE ZASNIVAJU PROGRAMI

Djelatnost, organizacija, kadrovski i radni normativi sadržani su u sljedećim dokumentima:

* Zakon o zdravstvenoj zaštiti (NN 100/18, 125/19, 147/20, 119/22)
* Zakon o obveznom zdravstvenom osiguranju (NN 80/13, 137/13, 98/19)
* Zakon o odgoju i obrazovanju u osnovnoj i srednjoj školi (NN 126/12, 94/13, 152/14, 7/17, 68/18, 98/19 i 64/20)
* Zakon o zaštiti pučanstva od zaraznih bolesti (NN 143/21)
* Zakon o visokom obrazovanju i znanstvenoj djelatnosti (NN 119/22)
* Plan i program mjera zdravstvene zaštite iz obaveznog zdravstvenog osiguranja (NN 126/06)
* Mreža javne zdravstvene službe (NN 101/12 i 113/15)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 106/14)
* Pravilnik o osnovnoškolskom i srednjoškolskom odgoju i obrazovanju učenika s teškoćama (NN24/15)
* Pravilnik o postupku utvrđivanja psihofizičkoga stanja djeteta, učenika te sastavu stručnoga povjerenstva (NN 55/15)
* Plan i program obveznog cijepljenja (na godišnjoj razini)
* Pravilnik o polaganju državne mature (NN 1/13, 41/19, 127/19, 55/20 i 53/21)
* Pravilnik o pomoćnicima u nastavi i stručnim komunikacijskim posrednicima (NN 102/18, 59/19, 22/20, 85/24).

*Tablica 1. – Aktivnosti i izvori financiranja*

| *Aktivnost* | *Opis aktivnosti* | *Izvori financiranja* |
| --- | --- | --- |
| Rano prepoznavanje i uočavanje poremećaja i bolest | * sistematski pregledi prije upisa u prvi razred osnovne škole * sistematski pregledi u osnovnoj školi * sistematski pregledi u srednjoj školi * sistematski pregledi studenata * namjenski i drugi pregledi prema zdravstvenoj indikaciji * kontrolni pregledi nakon preventivnih aktivnosti * probiri u školskoj i studentskoj populaciji | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Prevencija bolesti i poremećaja | * cijepljenja školske djece i studenata (redoviti program) * cijepljenja školske djece i studenata (dodatna obvezna prema Zakonu o zaštiti pučanstva od zaraznih bolesti) * cijepljenja školske djece i studenata (dodatna neobvezna prema posebnim programima ili na zahtjev) * nadzor nad prehranom (obilazak škola i školskih kuhinja, sudjelovanje pri izradi jelovnika) | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Mjere zaštite djece i mladih s poremećajima zdravlja | * savjetovališni rad za učenike, studente, roditelje/staratelje i djelatnike škole zbog kroničnih poremećaja zdravlja i teškoći učenja * utvrđivanja psihofizičkog stanja djece radi uvođenja primjerenog programa školovanja (multidisciplinarna povjerenstva) * timska sinteza (završni dio prosudbenog postupka) * pregled u svrhu utvrđivanja potrebe prilagođenog programa tjelesne i zdravstvene kulture * pregled radi utvrđivanja potrebe za pomoćnikom u nastavi * pregled u svrhu prilagodbe ispitne tehnologije državne mature * nadzor nad prehranom (obilazak škola i sudjelovanje pri izradi jelovnika za djecu sa zdravstvenim poteškoćama) | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Unaprjeđenje zdravlja školske djece i studenata | * zdravstveni odgoj školske djece i adolescenata * zdravstveni odgoj za roditelje * zdravstveni odgoj za nastavnike/stručne suradnike * zdravstveno-edukativne tribine za studente * savjetovališni rad u nadležnim školskim ambulantama * konzultacije s nastavnicima i stručnim suradnicima škole | HZZO ugovori za provedbu Plana i programa specifičnih i preventivnih mjera zdravstvene zaštite školske djece, mladih i studenata |
| Programi | Savjetovalište za školsku djecu i mlade – prevencija HPV infekcija i drugih SPB, teškoća prilagodbe u školskom okruženju i poremećaja prehrane | financiranje temeljem ugovora s Gradskim uredom za socijalnu skrb, zdravstvo i osobe s invaliditetom |

USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA

Djeca i mladi zahtijevaju poseban pristup pa u pružanju zdravstvene zaštite treba omogućiti da usluge dolaze do mladih, a zdravstveni profesionalci, kojima se mogu obratiti, svojim kvalifikacijama trebaju nadilaziti klasično obrazovane zdravstvene radnike.

Takve potrebe zahtijevaju prilagodbu organizacije pružanja zdravstvenih usluga i drugačiji pristup zdravstvenih radnika te uključivanje profesionalaca različitih struka. Osoblje koje radi s mladima, treba biti posebno educirano te posjedovati znanje iz područja adolescentske psihologije i razvoja, imati razvijene interpersonalne vještine te biti senzibilizirano za različitosti.

Pristup preventivnoj zdravstvenoj zaštiti mladih prema suvremenim pokazateljima ukazuje na sve prisutnije probleme mentalnog zdravlja i neprilagođenog ponašanja, eksperimentiranja i konzumiranja tvari koje mogu uzrokovati ovisnost, posljedice loših navika i načina življenja probleme reproduktivnog zdravlja i spolno prenosivih bolesti.

Za školsku medicinu, koja je već niz godina služba u okviru javnog zdravstva to dovodi do nužnosti postupnog preusmjeravanja postojećeg obveznog preventivnog programa ka ciljanim probirima, savjetovališnom radu, zdravstvenom odgoju i promicanju zdravlja.

*Strategije za ostvarivanje ciljeva*

* osnaživanje savjetovališnih aktivnosti osobito u području mentalnog i reproduktivnog zdravlja te području učenja i prilagodbe
* unaprjeđenje informatičke platforme i omogućavanje preciznijeg praćenja zdravstvenog stanja i rada u djelatnosti
* praćenje pokazatelja zdravstvenog stanja i potreba djece i mladih iz službi školske medicine i drugih djelatnosti zdravstvenog sustava, putem rutinskih istraživanja, koristeći metode registracije u samoj službi te druge raspoložive izvore
* praćenje specifičnih potreba i ponašanja djece i mladih provođenjem ciljanih istraživanja na reprezentativnim ili odabranim uzorcima
* unaprjeđenje formalnih i neformalnih edukacijskih aktivnosti s ciljem osnaživanja međunarodno preporučenih kompetencija za rad u djelatnosti
* omogućavanje kvalitetnije zdravstvene zaštite učenika u učeničkim domovima
* poticanje osnivanja ambulanti za cjelovitu zdravstvenu skrb u studentskim kampusima
* osmišljavanje i sudjelovanje u programima promicanja zdravlja
* kontinuirano kreiranje i sudjelovanje u provođenju projekata usmjerenih povećanju odgovornosti zajednice smanjenjem štetnih učinaka na zdravlje
* organiziranje i provođenje edukacije profesionalaca i laika usmjerenu usvajanju zdravijih načina življenja i načelima promicanja zdravlja
* kreiranje i provođenje stručnih protokola namijenjenih osiguranju sigurnog školskog okruženja djece s kroničnim poremećajima zdravlja
* unaprijeđene mogućnosti praćenja funkcioniranja zdravstvenog sustava IT unaprjeđenjem i implementacijom
* kreiranje i provođenje istraživanja o zdravstvenim nejednakostima, odrednicama zdravlja i zdravstvenim ishodima
* uključenje u moguće platforme zajedničkog djelovanja na međunarodnoj razini (Europska mreža *Regija za zdravlje*, COST projekt *Appearance matters*)
* sudjelovanje u predlaganju svih strateških i implementacijskih dokumenata usmjerenih zdravlju djece i mladih, čiji je nositelj zdravstveni sustav, a suradnici i sudionici svi društveni segmenti
* sudjelovanje u kreiranju svih dokumenata čiji su nositelji drugi sektori, a zdravstveni sustav kao sudionik u provođenju pojedinih aktivnost
* sudjelovanje u kreiranju stručnih, strateških i provedbenih dokumenata za područje Grada Zagreba u zaštiti zdravlja djece i mladih.

Navedeni ciljevi i strategije usklađeni su sa sljedećim dokumentima:

* Nacionalna strategija razvoja zdravstva 2021. – 2027.
* Strateški okvir razvoja mentalnog zdravlja do 2030.
* Nacionalni plan za prava djece u Republici Hrvatskoj 2022. – 2026.

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Svaka od aktivnosti navedena u ciljevima prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije.

Izvještaji se mjesečno (i kumulativno polugodišnji i godišnji) dostavljaju u HZZO-u i HZJZ-u.

Tromjesečni, šestomjesečni, devetomjesečni i godišnji izvještaji se dostavljaju Upravi Zavoda.

Godišnji se izvještaji uz detaljniju analizu i komentare objavljuju u Zdravstveno-statističkom ljetopisu Grada Zagreba.

Izvršenje programa registrira se i prati aplikacijom tvrtke *Cuspis* koja pristupa CEZIH-u.

Posredne, kvalitativne ishode u ciljnoj populaciji prati se posebnim istraživanjima (anketama, znanstvenim radovima) periodično i/ili povremeno.

Financijska sredstva ostvaruju se temeljem ugovaranja za timove školske medicine u skladu s Mrežom javne zdravstvene službe i financijskim osnovama odluke o ugovaranju s HZZO-om.

Sredstva za rad Savjetovališta za školsku djecu i mlade ostvaruje se putem posebnog ugovora s Gradskim uredom za socijalnu skrb, zdravstvo i osobe s invaliditetom.

IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIMA NA POKAZATELJIMA USPJEŠNOSTI U PRETHODNOJ GODINI

Kako se populacija školske djece i mladih u Gradu Zagrebu, za razliku od mnogih gradova i općina u Republici Hrvatskoj, ne smanjuje, opseg poslova je uglavnom stabilan.

*Sistematski i namjenski pregledi*

Ukupno je u razdoblju siječanj-studeni 2024. godine obavljeno 28.559 sistematskih pregleda, od toga najviše pregleda prije upisa u prvi razred osnovne škole (8.883). U petim razredima osnovne škole obavljeno je 4.573, a u osmim razredima 7.003 pregleda. Kontrolnih i namjenskih pregleda bilo je 12.471.

*Probirni pregledi*

U razdoblju do kraja studenog 2024. godine obavljeno je 45.940 *screening*-pregleda.

*Cijepljenje*

Prema godišnjem Programu obavljeno je 32.623 cijepljenja. Uglavnom su to cijepljenja učenika u osnovnoj školi, a u srednjoj školi i na fakultetima provedeno je nadoknadno cijepljenje protiv infekcija HPV-a temeljem odluke Ministarstva zdravstva i HZZO-a.

*Zdravstveni odgoj*

Prema važećem kurikulumu zdravstvenog odgoja, liječnici i sestre obavljaju aktivnosti u prvom, trećem, petom i osmom razredu osnovne te prvom i dugom razredu srednje škole. Teme definirane kurikulumom se pokazuju nedostatne za potrebe djece i škola te se u dogovoru sa školama organiziraju i dodatni satovi sa temama o zdravlju i zdravim životnim navikama. Do kraja studenog 2024.godine zdravstvenim odgojem je obuhvaćeno 27.637 učenika osnovnih i srednjih škola.

*Savjetovališni rad*

Savjetovališni rad je neizostavan i važan dio ukupnih aktivnosti u školskoj medicini, u savjetovalište se obraćaju i učenici i roditelji, ali i nastavnici i drugi sudionici procesa odrastanja. U osnovnim je školama u savjetovališta pristupilo 3.888 osoba. Najviše je savjeta bilo u svezi teškoća učenja(21%), unaprijeđenja zdravlja (19%) te teškoća mentalnog zdravlja (15,7%). U srednjim školama je bilo 1.071 savjetovanja, od toga najviše zbog teškoća mentalnog zdravlja (29%) te unaprijeđenja zdravlja (19%).

Za savjet se obratilo i 702 studenta, najviše zbog savjeta u vezi s mentalnim (31%) te reproduktivnim (23%) zdravljem.

Ukupno je obavljeno 32.119 savjeta i konzultacija (učenici,roditelji,djelatnici škola).

*Skrb o djeci s poteškoćama u razvoju*

Uključivanje djece s poteškoćama u razvoju je opsežan i zahtjevan proces koji timski obavljaju zdravstveni i obrazovni stručnjaci i za osnovne i za srednje škole. Za potrebe utvrđivanja najpogodnijeg oblika školovanja obavljeno je 2.524 postupaka timske sinteze prije upisa u prvi razred osnovne škole te 1.381 timske sinteze za promjenu oblika školovanja u osnovnim i 87 za promjenu oblika školovanja u srednjim školama. Također je obavljeno 1.265 ekspertiza za upis u prvi razred osnovne škole te 1.857 za primjereni oblik školovanja u osnovnoj i 166 u srednjoj školi.

*Morbiditet utvrđen na sistematskim pregledima*

U prvom razredu osnovne škole se registrira visok udio djece sa specifičnim poremećajem izgovora (35,9% u dječaka i 18,5% u djevojčica). Velik broj djece ima poteškoća s refrakcijom i akomodacijom već na početku školovanja (djevojčice 18,9%,dječaci 16,6%) dok u osmom razredu se udio povećava (djevojčice 37,2%,dječaci 26,8%).Uočljiv je i zubni karijes, koji se registrira u svim uzrastima (u prvom razredu 13,1% dječaka i 11,3% djevojčica). Među bolestima i nepravilnostima u usnoj šupljini uočljiva je nepravilnost u položaju zubi koja se, očito nesanirana, održava i do kraja osnovne škole (15,9% u dječaka i 19,2% u djevojčica u osmim razredima). Neka od stanja koja se u pravilu nalaze u mlađe djece kao adhezije prepucija ili sužen prepucij se prilikom upisa u prvi razred uočavaju kod 17,6% dječaka, što ukazuje da je uočavanje takvih smetnji nedovoljno u predškolsko doba i da se prilikom posjeta pedijatru treba na razvoj muškog spolovila obratiti više pozornosti.

Sumnja na skoliozu ili već potvrđena dijagnoza se registrira u osmom razredu u 8,9% djevojčica.

Pretilost bilježimo kod 6,6% djevojčica i 9% dječaka u petim razredima te kod 7,7% dječaka i 7,5% djevojčica u osmim razredima.

*AKTIVNOSTI IZ PROGRAMA UGOVORENIH S GRADSKIM UREDOM ZA ZDRAVSTVO*

*Savjetovalište za školsku djecu i mlade- prevencija HPV infekcija i drugih spolno-prenosivih bolesti, teškoća prilagodbe u školskom okruženju i poremećaje prehrane*

U Službi od 2004. g. djeluje Savjetovalište za školsku djecu i mlade u kojem se timskim pristupom i suradnjom rješavaju najčešći i najvažniji zdravstveni izazovi školske djece, mladih i studenata.

Savjetovanje školskog liječnika, redovni preventivni ginekološki pregledi te nadoknadno cijepljenje protiv HPV-a omogućeno je, uz lokaciju Mirogojska c. 16, i u prostorima Centra za zdravlje mladih, Heinzelova 63, što predstavlja iskorak u približavanju mladima i mogućnosti dobivanja usluga izvan institucija redovnog zdravstvenog sustava.

Savjetovalište je otvoreno, ulazi se bez uputnice, očuvana je povjerljivost te zajamčena pravičnost.

*Prevencija HPV infekcija i drugih spolno prenosivih bolesti*

Od siječnja do kraja listopada 2024.godine obavljeno je 847 ginekoloških pregleda i konzultacija, 353 savjetovanja od strane školskog liječnika te 665 nadoknadnih cijepljenja protiv HPV infekcija.

*Prevencija teškoća adaptacije u školskom okruženju i poremećaja prehrane*

Proces odrastanja i sazrijevanja mlade osobe kroz period puberteta i adolescencije predstavlja vrlo intenzivno i osjetljivo životno razdoblje. Tijekom tog procesa, uz tjelesno i spolno sazrijevanje, intenzivne su promjene na psihološkom planu, a sve se odvija uz zahtjeve školovanja.

Uvjeti suvremenog života, razvoj tehnologija, utjecaji medija, nametanje idealiziranih idola, uz sve češću narušenu stabilnost obiteljskih odnosa, uzrokom su sve učestalijih problema iz domene mentalnog zdravlja mladih.

U Savjetovalištu je u razdoblju od siječnja do kraja listopada 2024.provedeno savjetovanje 98 učenika i 27 obitelji zbog teškoća adaptacije ili poremećaja prehrane, jednim ili više dolazaka.

PLANIRANJE AKTIVNOSTI U 2025. GODINI

*Tablica 2. – Realizirane usluge u razdoblju od 1. 1. do 30. 9. 2024. godine i planirane u 2025. godini*

| *Aktivnost* | *Usluga* | *Realizirano do 30. 9. 2024.* | *Planirano u 2025. g.* |
| --- | --- | --- | --- |
| Sistematski pregledi | Sistematski pregledi djeteta prije upisa u 1. razred osnovne škole | 8.883 | 8.500 |
| Sistematski pregled u 5. razredu osnovne škole | 4.573 | 7.500 |
| Sistematski pregled u 8. razredu osnovne škole | 7.003 | 7.500 |
| Sistematski pregled u 1. razredu srednje škole | 3.846 | 7.500 |
| Sistematski pregled studenata 1. godine studija | 4.254 | 8.000 |
| Kontrolni pregledi | Nakon sistematskih pregleda u osnovnoj školi | 1.551 | 2.000 |
| Nakon sistematskih pregleda u srednjoj školi | 141 | 500 |
| Nakon sistematskih pregleda studenata | 58 | 500 |
| Namjenski pregledi | Osnovna škola | 3.826 | 3.000 |
| Srednja škola | 1.966 | 1.800 |
| Studenti | 4.804 | 5.000 |
| Cijepljenja | Osnovna škola | 28.798 | 25.000 |
| Srednja škola | 2.084 | 500 |
| Zdravstveni odgoj | Osnovna škola – učenici | 22.892 | 30.000 |
| Osnovna škola – roditelji | 971 | 5.000 |
| Srednja škola – učenici | 3.188 | 15.000 |
| Probiri za čitavu populaciju | Rast i razvoj – 3. razred OŠ | 5.858 | 7.500 |
| Vid na boje, oštrina vida – 3. razred OŠ | 5.864 | 7.500 |
| Rast i razvoj, skolioza – 6. razred OŠ | 10.838 | 15.000 |
| Ponašanje, socijalizacija, prilagodba na školu | 3.681 | 3.000 |
| Savjetovališta | OŠ – problemi učenja | 841 | 1.000 |
| OŠ – rizična ponašanja | 63 | 100 |
| OŠ – mentalno zdravlje | 617 | 750 |
| OŠ – reproduktivno zdravlje | 401 | 500 |
| OŠ – kroničari | 428 | 800 |
| OŠ – očuvanje zdravlja | 732 | 750 |
| OŠ – zanimanje | 566 | 750 |
| SŠ – problemi učenja | 142 | 150 |
| SŠ – mentalno zdravlje | 310 | 450 |
| SŠ – reproduktivno zdravlje | 99 | 150 |
| SŠ – kroničari | 152 | 400 |
| SŠ – očuvanje zdravlja | 205 | 250 |
| SŠ – zanimanje | 83 | 100 |
| Studenti – problemi učenja | 78 | 200 |
| Studenti – mentalno zdravlje | 220 | 500 |
| Studenti – reproduktivno zdravlje | 162 | 500 |
| Studenti – kroničari | 149 | 400 |
| Studenti – očuvanje zdravlja | 137 | 200 |
| Savjetovanje i konzultacije | Savjetovanje roditelja/staratelja/obitelji | 3.200 | 4.500 |
| Savjetovanje stručnih suradnika i nastavnika | 3.105 | 3.000 |
| Konzultacije s liječnikom | 8.212 | 7.000 |
| Konzultacije s medicinskom sestrom | 11.694 | 10.000 |
| Rad u komisijama i timska sinteza | Rad u komisijama – upis u prvi razred – pregledi | 8.883 | 8.000 |
| Timska sinteza za primjereni oblik školovanja | 1.381 | 2.000 |
| Timska sinteza za primjereni oblik školovanja – srednja škola | 87 | 70 |
| Ekspertize | Ekspertiza za upis u prvi razred | 1.265 | 1.200 |
| Ekspertiza za primjereni oblik školovanja – osnovna škola | 1.857 | 1.300 |
| Ekspertiza za primjereni oblik školovanja – srednja škola | 166 | 200 |
| Pregledi za TZK i sport | Osnovna škola | 1.209 | 1.000 |
| Srednja škola | 1.994 | 1.400 |
| Studenti | 565 | 750 |
| Mjere zaštite i suradnja | Zaštita i unaprjeđenje školskog okruženja | 640 | 500 |

# 8. Služba za mentalno zdravlje i prevenciju ovisnosti

SAŽETAK DJELOKRUGA RADA

Služba za mentalno zdravlje i prevenciju ovisnosti provodi niz aktivnosti iz područja zaštite i unaprjeđenja mentalnog zdravlja i prevencije ovisnosti sukladno svim strateškim dokumentima.

Preventivne aktivnosti provode se na načelima univerzalne, selektivne i indicirane prevencije, a tretman prema medicinskoj indikaciji sukladno suvremenim medicinskim saznanjima, uz multidisciplinarni i individualni pristup korisniku. Aktivnosti prevencije usmjerene su prema općoj populaciji (univerzalne), ali i prema rizičnim skupinama (selektivne/indicirane) s ciljevima rane detekcije i ranih intervencija kroz psihoedukaciju, psihosocijalnu podršku, uvježbavanje vještina samopomoći i motiviranjem za tretman. Osobita pažnja usmjerena je na očuvanje mentalnog zdravlja djece i adolescenata u obliku savjetovanja djece i adolescenata koji su u rizičnom ponašanju, kao i onih koji su posebno izloženi stresu (poremećaja ponašanja i emocija u dječjoj i adolescentnoj dobi (školski neuspjeh, školska fobija i adolescentne krize) s ciljem povećanja sposobnosti za savladavanje kriznih stanja i adaptaciju na nove okolnosti te sprječavanja nastupa mentalnih poremećaja.

Tretmani se provode na znanstveno utemeljenim načelima i prema stručnim smjernicama s ciljem otklanjanja smetnji i postizanja emocionalne stabilnosti, podizanja razine kvalitete života, produktivnosti i funkcionalnosti.

Kontinuirano se provodi dobra praksa multisektorske suradnje s institucijama u zdravstvenom (podrška LOM-u, specijalistička usavršavanja), obrazovnom i pravosudnom sustavu, kao i u sustavu socijalne skrbi te suradnja s nevladinim organizacijama.

U provedbi aktivnosti sudjeluje 28 djelatnika Službe raspoređenih prema sistematizaciji u četiri odjela te od kolovoza u Službi djeluje Mobilni tim za mentalno zdravlje kao Pilot projekt Grada Zagreba. Odjeli su organizirani prema dobnoj distribuciji i području djelatnosti: Odjel za prevenciju ovisnosti, Odjel/Centar za zaštitu mentalnog zdravlja djece i mladih, Odjel/Centar za zaštitu mentalnog zdravlja odraslih i Odjel/Centar za zaštitu mentalnog zdravlja osoba starije životne dobi i vulnerabilnih skupina, Mobilni tim. Rad Službe odvija se na četiri lokacije[[1]](#footnote-0):

1. Odjel za prevenciju ovisnosti (Mirogojska cesta 11)
2. Odjel/Centar za zaštitu mentalnog zdravlja odraslih (Remetinečki gaj 14; Mirogojska cesta 11; Ožegovićeva 9; Hirčeva 1)
3. Odjel/Centar za zaštitu mentalnog zdravlja djece i mladih (Remetinečki gaj 14; Hirčeva 1; Mirogojska cesta 11)
4. Odjel/Centar za zaštitu mentalnog zdravlja osoba starije životne dobi i vulnerabilnih skupina (Remetinečki gaj 14; Ožegovićeva 9).
5. Mobilni tim (Mirogojska cesta 11).

Ako će biti osigurani novi prostori za rad timova Službe tijekom 2025. godine, pristupit će se proširenju i novom zapošljavanju sukladno usvojenoj Mreži javne zdravstvene službe (NN 49/2024) za tri nova HZZO tima.

OBRAZLOŽENI PROGRAMI, ZAKONSKE I DRUGE PODLOGE NA KOJIMA SE ZASNIVAJU PROGRAMI

*Prevencija ovisnosti*

Odjel za prevenciju ovisnosti provodi aktivnosti vezane za problematiku konzumacije sredstava ovisnosti kao i bihevioralnih ovisnosti.

U Odjelu se provode sljedeće aktivnosti:

* psihijatrijska obrada osoba koje konzumiraju psihoaktivne supstance
* određuje se individualni terapijski plan uz usmeni informirani pristanak pacijenta
* provodi se individualni, grupni i obiteljski psihoterapijski tretman uz potrebne socijalne intervencije i testiranje urina na prisustvo metabolita droga
* ostvaruje se suradnja s liječnicima primarne zdravstvene zaštite, školske i adolescentne medicine, specijaliziranim bolničkim odjelima, terapijskim zajednicama, školama, sudom za maloljetnike, centrima za socijalnu skrb, općinskim državnim odvjetništvima, penalnim sustavom te nevladinim organizacijama
* provodi se edukacija različitih stručnjaka i volontera, odjel surađuje s medijima, a stručno pomaže različitim nevladinim organizacijama i udrugama koje sudjeluju u rehabilitaciji ovisnika
* koordiniraju se sve potrebne aktivnosti koje su usmjerene smanjenju rizika širenja HIV infekcije te hepatitisa; Služba epidemiološki prati, koordinira i provodi programe smanjenja potražnje droga te provodi specifično liječenje
* sudjeluje u radu svih relevantnih povjerenstva Ureda za droge HZJZ-a, Ministarstva zdravstva i grada Zagreba na području ovisnosti.

*Zaštita mentalnog zdravlja odraslih*

Odjel/Centar za zaštitu za mentalnog zdravlja odraslih provodi niz aktivnosti po principima univerzalne, selektivne i indicirane prevencije. Mjere su usmjerene na očuvanje i unapređenje mentalnog zdravlja pojedinca, obitelji te šire društvene zajednice. Zaštita mentalnog zdravlja odraslih obuhvaća aktivnosti promicanja i prevencije problema mentalnog zdravlja kroz izvanbolničku skrb rane detekcije i ranih intervencija.

Modeli pružanja pomoći prilagođeni su individualnim potrebama te uz psihijatre uključuju i stručnjake različitih pomagačkih profesija uz mogućnost savjetovanja i/ili psihoterapije u obliku individualnog, obiteljskog, partnerskog ili grupnog rada. Posebna se pažnja kod osoba srednje životne dobi usmjerava na povećanje psihološke otpornosti i mehanizme suočavanja sa stresom radi povećanja produktivnosti, funkcionalnosti i poboljšanja kvalitete života.

Zaštita mentalnoga zdravlja obuhvaća:

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja, na promociji dobrog mentalnog zdravlja i blagostanja, razumijevanje problema mentalnog zdravlja i duševnih/mentalnih poremećaja, borba protiv stigme i diskriminacije
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog tretmana
* individualna, grupna i obiteljska psihoterapija
* aktivnosti su usmjerene prema cjelokupnoj populaciji, ali i specifične su za određene populacijske skupine (rizične i vulnerabilne)
* sudjelovanje u edukaciji djelatnika različitih profila koji provode preventivne programe
* suradnja s medijima radi usklađivanja i sudjelovanja u preventivnim kampanjama
* izrada promidžbeno-edukativnih materijala.

*Zaštita mentalnog zdravlja djece i mladih*

Odjel/Centar za zaštitu mentalnog zdravlja djece i mladih provodi aktivnosti po principima univerzalne, selektivne i indicirane prevencije. Obuhvaća skrb za osobe dobi od 12 do 25 godina s naglaskom na ranoj sekundarnoj prevenciji za:

* probleme u ponašanju i prevenciju zlouporabe droga kod maloljetnika i mlađih punoljetnika
* problematično kockanje i druge bihevioralne ovisnosti
* poremećaje ponašanja vezano uz problematiku pijenja mladih
* emocionalne poremećaje u adolescenciji.

U okviru indicirane prevencije u radu s mladim provodi se individualni i obiteljski savjetodavni tretman, modifikacija ponašanja, individualna i obiteljska psihoterapija i grupni rad s roditeljima. Ovi oblici rada poznati su kao najučinkovitiji u mijenjanju postojećih i stvaranju novih, zdravijih obrazaca ponašanja.

Tijekom rada s adolescentima radi se na postizanju bolje samokontrole, asertivnosti te tehnikama učenja. Psihoterapijski pristup je važan za stjecanje povjerenja, ulaska u odnos s drugima u kojem je moguće testirati i izražavati emocije i dobiti novo emocionalno iskustvo.

*Zaštita mentalnog zdravlja osoba starije životne dobi i vulnerabilnih skupina*

U Odjelu/Centru za zaštitu za mentalnog zdravlja osoba starije životne dobi i vulnerablinih skupina provodi se niz aktivnosti po principima univerzalne, selektivne i indicirane prevencije.

* mjere i aktivnosti u nekoliko ključnih područja djelovanja: promociji i unapređenju mentalnog zdravlja, prevenciji, ranom prepoznavanju, liječenju i rehabilitaciji poremećaja ponašanja i duševnih/mentalnih poremećaja, a kod osoba starije životne dobi posebna pažnja usmjerena je prema depresiji i *Alzheimerovoj* bolesti
* promocija mentalnog zdravlja uključuje aktivnosti na razumijevanju mentalnog zdravlja i podizanju svjesnosti o važnosti mentalnog zdravlja kao dijela općeg zdravlja; borba protiv stigme i diskriminacije
* rana detekcija i intervencija uključuje aktivnosti dijagnostike psihičkih poremećaja i specifičnog psihijatrijskog liječenja
* individualno savjetovanje i psihoterapija
* savjetovališni rad s članovima obitelji
* aktivnosti usmjerene prema osobama starijim od 65 godina su specifične posebice zbog pratećih komorbiditeta i drugih potreba ove populacijske skupine
* aktivnosti u 2025.godini će biti usmjerene u uspostavljanje podrške profesionalcima pomagačkih struka u području rada s osobama manjinskih skupina te sadržaja usmjerenih za pomoć pripadnika tih skupina
* ostvaruje se suradnja s liječnicima primarne zdravstvene zaštite, specijaliziranim psihogerijatrijskim bolničkim odjelima, centrima za socijalnu skrb i nevladinim organizacijama
* sudjelovanje u edukaciji djelatnika različitih profila koji provode preventivne programe
* suradnja s medijima radi usklađivanja i sudjelovanja u preventivnim kampanjama
* izrada promidžbeno-edukativnih materijala.

*Mobilni tim*

* u sklopu Pilot projekta financiranog od strane Grada Zagreba uvodi se u Službi usluga mobilnog tima
* multidisciplinarni mobilni tim čine doktor specijalist psihijatrije, psiholog te medicinska sestra, prvostupnica
* mobilni tim intervenira na poziv punoljetnog člana obitelji i/ili samog korisnika, a djeluje na području grada Zagreba
* intervencije stručnjaka na terenu su, psihijatrijski pregled s uvođenjem ili korekcijom psihofarmakološke terapije, psihološka potpora i savjetovanje, psihosocijalne intervencije u obitelji, podrška njegovatelju i ostalo
* usluge mobilnog tima namijenjene su osobama starije životne dobi i njihovim neformalnim njegovateljima
* osobama s problemima ovisnosti (npr. radi motivacije za čuvanje apstinencije, pred izlazak iz penalnog sustava, s ograničavajućim tjelesnim stanjima, majkama tek rođene djece s problemom ovisnosti i dr.)
* osobama iscrpljenim zbog kronične ili onkološke bolesti, invaliditeta i teže pokretljivosti te drugim vulnerabilnim korisnicima kojima treba uključivanje u adekvatan psihijatrijski/psihološki tretman.

*Posebni programi i preventivne aktivnosti*

Univerzalne preventivne aktivnosti u 2025. godini nastavit će se provodit putem javnozdravstvenih i medijskih aktivnosti. Aktivnosti selektivne prevencije provode se u okviru preventivnih programa, čiji se nastavak planira i u 2025. godini.

Programi *Službe:*

* *Instagram*-profil *Mentalisti:*

*https://www.instagram.com/mentalisti.stampar/?hl=hr*

* *Profesor sam, pomozite!*
* *Učim i znam*
* društvena mreža Službe *– Facebook: https://www.facebook.com/mentalisti.nzjz*
* *Ja – roditelj*
* *Jačanje kompetencija u radu s mladima*
* *Avantura studiranja*
* *Škola nepušenja*.

*Kao posebni program planira se nastavak rada mobilnog tima Službe u 2025. godini za područje grada Zagreba.*

Uz redovne aktivnosti posebna pažnja posvećena je obilježavanju *Mjeseca borbe protiv ovisnosti* (15. studeni – 15. prosinac 2025. g.). *Služba* ćeuz potporu Grada Zagreba – Gradskog ureda za socijalnu zaštitu, zdravstvo, branitelje i osobe s invaliditetom, povjerenstvo grada Zagreba za prevenciju i suzbijanje zlouporabe droga i drugih oblika ovisnosti organizirati 4. simpozij o ovisničkom ponašanju mladih te kreativno natjecanje *Škola bez ovisnosti – grad bez ovisnosti* za učenike osnovnih i srednjih škola grada Zagreba.

Planira se zajedno sa Službom za školsku i adolescentnu medicinu organizirati stručni sastanak – edukaciju o ADHD-u.

Povodom obilježavanja međunarodnog dana sestrinstva u svibnju, 2025. planiran je Okrugli stol s temom sindroma sagorijevanja i prevencije rizičnih ponašanja, a u listopadu 2025. g. prigodno obilježavanje Svjetskog dana mentalnog zdravlja.

*Projekti ugovoreni s Ministarstvom zdravstva RH*

Projekt *Prevencija plus* ugovoren je u sklopu natječaja programa Ministarstva zdravstva RH zdravstvenih organizacija u suradnji s udrugama u Republici Hrvatskoj za dodjelu financijskih sredstava u okviru raspoloživih sredstava iz dijela prihoda od igara na sreću u području prevencije ovisnosti i ponašajnih ovisnosti za razdoblje od 1. 1. 2024. do 31. 12. 2026. godine.

*Planirani prihodi u 2025. godini po izvorima*

* HZZO – Ugovor o provođenju djelatnosti zaštite mentalnog zdravlja i prevencije ovisnosti (osam ugovorenih timova)
* Grad Zagreb; Gradski ured za zdravstvo – Ugovor o sufinanciranju Programa rada djelatnosti za mentalno zdravlje i prevenciju ovisnosti – Proračun Grada Zagreba). Programu rada Službe za mentalno zdravlje i prevenciju ovisnosti sufinanciranje redovnog rada kroz dio troškova bruto plaća za radnike Službe u ukupnom iznosu od 127.200 EUR
* Financiranje mobilnog tima *Službe* sredstvima Grada – 119.300 EUR
* Ministarstvo zdravstva – Projekt *Prevencija plus* koji se provodi u vremenskom razdoblju od *1. 1. 2024. do 31. 12. 2026. god. –* 105.000 EUR po godini.

ZAKONSKA PODLOGA NA KOJOJ SE ZASNIVA PROGRAM RADA SLUŽBE

* Zakon o izmjenama i dopunama Zakona o zdravstvenoj zaštiti (NN 33/23)
* Zakon o zdravstvenoj zaštiti (NN 100/18 i dopune)
* Zakon o zdravstvenom osiguranju (NN 80/13 i dopune)
* Plan i program mjera zdravstvene zaštite 2023. – 2026. (NN 127/23)
* Mreža javne zdravstvene službe (NN 49/24)
* Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja: (NN 56/17)
* Strateški okvir razvoja mentalnog zdravlja 2022. – 2030.
* Nacionalna strategija djelovanja na području ovisnosti za razdoblje do 2030. godine (NN 18/23).

USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA

Plan rada i obavljanja djelatnosti usko je povezan i usklađen sa svim prethodno navedenim strateškim dokumentima; plan rada i aktivnosti usklađen je s *Europskim paktom za mentalno zdravlje* koji izdvaja pet prioritetnih područja u zaštiti mentalnog zdravlja:

* prevenciju depresije i samoubojstava
* mentalno zdravlje u mladosti i obrazovanju
* mentalno zdravlje na radnom mjestu
* mentalno zdravlje starijih
* suprotstavljanje stigmi i socijalnoj isključenosti.

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Svaka od aktivnosti prati se na mjesečnoj, kvartalnoj i godišnjoj razini u smislu broja izvršenih aktivnosti i obuhvata ciljne populacije.

Izvještaji se mjesečno dostavljaju u HZZO, HZJZ, Gradski ured za zdravstvo te kumulativno polugodišnji i godišnji u Gradski ured za zdravstvo, HZJZ i Ministarstvo zdravlja.

Tromjesečni, šestomjesečni, devetomjesečni i godišnji izvještaji o poslovanju se dostavljaju Upravi Zavoda.

Godišnji se izvještaji uz analizu i komentare objavljuju u *Zdravstveno-statističkom ljetopisu Grada Zagreba*.

Izvršenje programa registrira se i prati u standardiziranom kompjutorskom programu te u evidenciji održanih preventivnih i drugih aktivnosti.

IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI

Izvještaji se temelje na uslugama Službe za mentalno zdravlje i prevenciju ovisnosti, a one su sastavni dio mjesečnih, kvartalnih i godišnjih izvještaja.

*Tablica – Realizirane usluge u razdoblju od 1. 1. do 30. 11. 2024. godine i planirane u 2025. godini*

| *Naziv usluge* | *Šifra* | *Realizirano do 30. 11. 2024.* | *Planirano u 2025.* |
| --- | --- | --- | --- |
| Prva ambulantna psihijatrijska obrada | 11021 | 1.286 | 1.300 |
| Ponovni ambulantni psihijatrijski pregled | 11022 | 7.565 | 7.700 |
| Konzultacija s liječnikom specijalistom | 11602 | 1.651 | 1.700 |
| Konzultacije s djelatnicima u zdravstvu |  | 266 | 280 |
| Konzultacije s djelatnicima iz drugih resora (CZSS, obrazovne ustanove i sl.) |  | 283 | 300 |
| Psihoterapija-površinska | 96090 | 1.005 | 1.100 |
| Psihoterapija ponašanja | 96190 | 8.191 | 8.200 |
| Grupna psihoterapija – broj osoba u grupama | 96400 | 172 | 180 |
| Obiteljska psihoterapija | 96100 | 790 | 800 |
| Intervju | 99001 | 251 | 280 |
| Rad na modifikaciji ponašanja | 99002 | 2.653 | 3.000 |
| Individualni savjetovališni tretman | 99004 | 3.847 | 3.000 |
| Obiteljski savjetovališni tretman | 99005 | 414 | 450 |
| Savjet telefonom | 99006 | 17.085 | 19.000 |
| Ispunjavanje upitnika *Pompidou* | 99007 | 524 | 540 |
| Unošenje podataka u upitnik *Pompidou* | 99007b | 491 | 540 |
| Prikupljanje podataka o pacijentu i njegovoj obitelji |  | 1.142 | 1.200 |
| Pomaganje u rješavanju zdravstvenih potreba ovisnika | 99008 | 24 | 25 |
| Tehnike relaksacije | 96800 | 178 | 200 |
| Savjet ovisniku ili članu obitelji – do pet minuta | 97420 | 2.973 | 3.000 |
| Zdravstveno socijalna intervencija | 99500 | 1.967 | 2.000 |
| Kraći psihodijagnostički intervju | 19211 | 274 | 300 |
| Prikupljanje podataka s psihološkim dijagnostičkim postupcima i metodama-kategorija A. Uključuje psihološko-dijagnostička sredstva, koje je moguće aplicirati na jednostavan i jednoznačan način te ih također jednostrano i potpuno objektivno vrednovati, kao npr. P. TRL. testovi BTI, neki od DAT testova, TMO, test SPP3, koji se koristi kod sistematskog pregleda 3-godišnje djece | 19212 | 282 | 300 |
| Prikupljanje podataka s psihološko-dijagnostičkim postupcima i metodama – kategorije B. Uključuje testove D-48, LB, PM, AB, DAT, EOV i slične | 19213 | 282 | 300 |
| Prikupljanje podataka s psihološko-dijagnostičkim postupcima i metodama – kategorije C. Obuhvaća testove WB, WISC, OI, FPI, EPQ,PIE i slične | 19214 | 264 | 300 |
| Ekspertiza specijalista-pojedinca | 11616 | 37 | 40 |
| Uzimanje uzorka sline | 19141 | 72 | 100 |
| Uzimanje uzorka urina | 19150 | 3.092 | 3.300 |
| Testiranje urina na prisutnost droga i njihovih metabolita | 22586 | 4.872 | 5.000 |
| Testiranje na HIV i HCV | 25570 | 72 | 100 |
| Izvještaji za Centar za socijalnu skrb, Općinsko državno odvjetništvo, Prekršajni sud i Povjerenika Suda za zaštitni nadzor | 99615 | 218 | 200 |
| Stručne edukacije djelatnika |  | 98 | 100 |
| *Preventivne aktivnosti* | | | |
| Predavanje, poster-prezentacija |  | 47 | 50 |
| Tribina / okrugli stol |  | 23 | 20 |
| Edukativni seminar/radionice (učenici, studenti, roditelji.) |  | 49 | 50 |
| Edukativni seminar/radionice (za profesionalce) |  | 12 | 20 |
| Savjetodavni i edukacijski rad s djelatnicima škola za ŠPP |  | 113 | 100 |
| Programske aktivnostima izvan redovnih programa (sastanci, JZ akcije, projekti i dr.) |  | 57 | 50 |
| Sudjelovanje u posebnim programima – Facebook, Instagram, *Ja – roditelj* |  | 174 | 180 |
| Organizacija i sudjelovanje u trajnoj edukaciji zdravstvenih djelatnika |  | 33 | 35 |
| Suradnja s nevladinim udrugama i organizacijama |  | 24 | 20 |
| Sudjelovanje u radijskim i TV emisijama |  | 26 | 30 |
| Suradnja s medijima |  | 23 | 30 |
| Obilježavanje važnijih datuma |  | 25 | 25 |

# 9. Služba za znanost i nastavu

SAŽETAK DJELOKRUGA RADA

U Službi se odvijaju znanstveno-istraživačke, nastavne i publicističko-informativne aktivnosti te poslovi potpore radu Ureda ravnatelja i službama Zavoda: (1.) znanstveni i stručni rad, organizacija farmakoepidemioloških tribina, podatkovne i statističke analize podataka za potrebe sastavljanja izvještaja o radu i naturalnim pokazateljima te stručnih i znanstvenih radova, nabava stručne i znanstvene literature za potrebe Zavoda i Knjižnice, evidencija i izvještavanje o stručnom i znanstvenom radu te znanstvenicima Zavoda, osiguravanje usklađenosti istraživanja s etičkim principima provođenja istraživanja; (2.) koordinacija i evidencija nastave i prakse učenika i studenata u Zavodu; (3.) uređivanje i objavljivanje godišnjega *Pregleda stručnih i znanstvenih radova* te uređivanje *Zdravstveno-statističkoga ljetopisa Grada Zagreba* u suradnji sa Službom za javno zdravstvo; (4.) planiranje, organizacija i realizacija odnosa s medijima i javnošću; planiranje, organizacija i realizacija odnosa sa suradničkim ustanovama i tvrtkama; organizacija javnih događanja u Zavodu i izvan njega; dizajn, priprema, uređivanje tiskanih i elektroničkih publikacija te drugih informativnih sadržaja o aktivnostima Zavoda; uređivanje sadržaja *Web*-portala Zavoda i e-časopisa *Zdravlje za sve*; (5.) priprema izvještaja, prezentacija i dokumenata za Upravu, rezervacija termina korištenja dvorana Zavoda i briga za resurse Knjižnice; (6.) analiza, praćenje propisa i programskih dokumenata za korištenje sredstava Europske unije (EU) i drugih izvora financiranja, administrativna i organizacijska potpora projektnim timovima Zavoda u pripremi, prijavi i provedbi projekata.

U Službi djeluje *Referentni centar Ministarstva zdravstva za farmakoepidemiologiju* te je u njezinoj odgovornosti Knjižnica.

OBRAZLOŽENJE PROGRAMA RADA

**Znanstveni i stručni rad.** Potpora znanstveno-istraživačkom radu istraživačima u Zavodu.

**Organizacija farmakoepidemioloških tribina.** U 2025. godini planiramo organizirati barem četiri farmakoepidemiološke tribine.

**Podatkovne i statističke analize podataka.** Savjetodavna potpora istraživačima u postupcima prikupljanja podataka i pripreme za statističku analizu. Nastavak sastavljanja *izvještajâ o naturalnim pokazateljima* (mjesečno i kvartalno).

**Izvještaji o radu.** Uređivanje kvartalnih, polugodišnjeg i godišnjeg *Izvještaja o radu*.

**Evidencija i izvještavanje o stručnom i znanstvenom radu i znanstvenicima Zavoda.** Priprema *Godišnjeg izvještaja o istraživanju i razvoju za 2024. godinu* za Državni zavod za statistiku. Ažuriranje *Upisnika znanstvenika*.

**Poslovi koordinacije rada Etičkog povjerenstva.**

**Koordinacija i evidencija prakse učenika i studenata u Zavodu i studijskih posjeta.** Koordinacija dolaska učenika i studenata na praksu, ovisno o potrebama i mogućnostima Zavoda. Vođenje evidencije o obavljenoj praksi i obilascima specijalizanata.

**Uređivanje i objavljivanje godišnjega *Pregleda stručnih i znanstvenih radova* te uređivanje *Zdravstveno-statističkoga ljetopisa Grada Zagreba*.** U 2025. godini sastavit će se i objaviti *Pregled 2024. znanstveni i stručni radovi* te *Review 2024 – scientific articles published in indexed journals* te provoditi uređivanje *Zdravstveno-statističkoga ljetopisa Grada Zagreba za 2024. godinu,* u suradnji sa Službom za javno zdravstvo.

**Planiranje, organizacija i realizacija odnosa s medijima i javnošću.** Administriranje e-adresa *info@stampar.hr i komunikacije@stampar.hr*. Odgovaranje na novinarske upite, suradnja u pripremi članaka i priloga te objava istih na internetskim stranicama, organizacija snimanja reportaža, izjava, intervjua, gostovanja stručnjaka Zavoda u radijskim i televizijskim emisijama. Koordinacija administriranja i održavanja profila Zavoda na društvenim mrežama *Facebook,* *Instagram i YouTube*. Objavljivanje priloga na internetskim stranicama Zavoda. Koordinacija rada *Web*-uredništva.

**Organizacija javnih događanja u organizaciji Zavoda.** Poslovi organizacije javnih događanja unutar i izvan Zavoda (*Dan Zavoda*, javnozdravstvene akcije, tribine, simpoziji, kongresi, ukrašavanje Zavoda uoči blagdana i sl.), sudjelovanje u radu radnih grupa za promicanje djelatnosti i usluga Zavoda audio-vizualnim sredstvima komuniciranja i za organizaciju *Sajma zdravlja: Štampar u tvom kvartu*.

**Priprema i uređivanje tiskanih i elektroničkih publikacija te drugih informativnih sadržaja o aktivnostima Zavoda.** Oblikovanje, prijelom, grafička priprema, jezična i stilska korektura publikacija, postera, brošura, pozivnica, zahvalnica, čestitki, letaka i dr.

**Projektne aktivnosti.** Vođenje evidencije o planiranju i provedbi projekata u kojima je Zavod nositelj ili partner drugim nositeljima projekata. Sudjelovanje u pripremi projektne dokumentacije. Redovito praćenje poziva i natječaja u sklopu višegodišnjeg financijskog okvira 2021. – 2027. i instrumenata EU za oporavak te EU sljedeće generacije (*Next Generation EU* – NGEU). Analiza, praćenje propisa i programskih dokumenata za korištenje sredstava Europske unije (EU) i drugih izvora financiranja; administrativna i organizacijska potpora projektnim timovima Zavoda u pripremi, prijavi i provedbi projekata.

**Praćenje promjena regulative.** Praćenje zakonskih promjena u kontekstu upravljanja kvalitetom, okolišem i akreditacijama, prema propisanim normama radi poduzimanja odgovarajućih postupaka prilagodbe promjenama.

**Referentni centar za farmakoepidemiologiju.** U sklopu Službe nalazi se Referentni centar za farmakoepidemiologiju, čija je obnova statusa Referentnog centra planirana tijekom 2025. godine. Glavne aktivnosti Referentnog centra u 2025. odnose se na:

* provođenje farmakoepidemioloških studija čiji ishodi su relevantni/namijenjeni drugim Službama Zavoda ili partnerima izvan institucije (MIZ, HZJZ, HZZO)
* ostvarivanje formalne suradnje s vanjskim partnerima, što uključuje akademske institucije (Medicinski fakultet Sveučilišta u Rijeci, Farmaceutsko-biokemijski fakultet Sveučilišta u Zagrebu i slično), javne ustanove (npr. HZJZ), udruge pacijenata (Koalicija udruga u zdravstvu) ili partnerima izvan RH (Uppsala University, Švedska)
* pokretanje istraživanja u segmentima koji su važni za javno zdravlje (ekofarmakoepidemiologija, farmakoepidemiologija veterinarskih lijekova) koji do sada nisu bili zastupljeni u radu RC-a
* aktivno traženje prilika za projektne prijave u domeni farmakoepidemiologije
* publiciranje stručnih i znanstvenih radova iz domene rada RC-a te organizacija farmakoepidemioloških tribina
* edukacija studenata iz područja farmakoepidemiologije na dodiplomskim i poslijediplomskim studijima zdravstvenih fakulteta.

ZAKONSKE I DRUGE PRAVNE OSNOVE NA KOJIMA SE ZASNIVAJU PROGRAMI

* Zakon o visokom obrazovanju i znanstvenoj djelatnosti (NN 119/22)
* Zakon o osiguravanju kvalitete u znanosti i visokom obrazovanju (NN 45/09)
* Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice (NN 83/10)
* Pravilnik o Upisniku znanstvenih organizacija i Upisniku visokih učilišta (NN 72/04, 80/04, 29/18)
* Pravilnik o Upisniku znanstvenika (NN 72/04, 101/04, 82/10)
* Zakon o pravu na pristup informacijama (NN 25/13, 85/15, 69/22)
* Zakon o medijima (NN 59/04, 84/11, 81/13, 114/22)
* Zakon o elektroničkim medijima (NN 111/21, 114/22)
* Pravilnik o mjerilima za dodjelu i obnovu naziva referentnog centra ministarstva nadležnog za zdravstvo (NN 77/05).

ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Služba je suradnička ostalim službama/centrima te ne stječe prihode od HZZO-a ili na tržištu.

Iz Proračuna Grada Zagreba primit će se sredstva za provođenje programa „Zagreb – zdravi dom: program javnozdravstvene intervencije s doseljeničkom populacijom“ (Program se provodi u suradnji sa Službom za mentalno zdravlje i prevenciju ovisnosti, kao i Službom za javno zdravstvo) te programa „Edukacija o racionalnoj upotrebi lijekova u domovima za starije osobe u Gradu Zagrebu“ (nositelj programa je Služba za javnozdravstvenu gerontologiju).

POKAZATELJI PRAĆENJA AKTIVNOSTI

* broj pripremljenih *izvještaja o naturalnim pokazateljima* (mjesečni i kvartalni)
* broj pripremljenih *izvještaja o radu* (kvartalni, polugodišnji, godišnji)
* uređen i objavljen *Pregled 2024. Stručni i znanstveni radovi* te *Review 2024* te uređen *Zdravstveno-statistički ljetopis Grada Zagreba za 2024. godinu*
* pripremljen *Godišnji izvještaj o istraživanju i razvoju za 2024. godinu* i predan Državnom zavodu za statistiku
* ažuriran *Upisnik znanstvenika*
* broj razmatranih predmeta Etičkog povjerenstva
* pripremljena evidencija o obavljenoj praksi te obilascima specijalizanata
* broj podržanih javnozdravstvenih akcija i drugih događanja u organizaciji Zavoda
* broj odobrenih pokroviteljstava
* broj provedenih projekata i programa u suradnji s drugim službama
* broj pripremljenih i prijavljenih novih projekata u potpori drugim službama Zavoda
* broj pripremljenih i prijavljenih novih projekata unutar Službe
* broj izrađenih administrativnih izvješća za projekte u provedbi
* broj upita i odgovora na e-adresu *info@stampar.hr*
* broj odgovora na novinarske upite
* broj objava u medijima
* broj objava na društvenim mrežama
* broj grafički oblikovanih publikacija, postera/plakata, brošura, letaka i slično (prijelom, grafička priprema, jezična i stilska korektura)
* broj sudjelovanja na znanstvenim i stručnim skupovima
* broj objavljenih znanstvenih i stručnih članaka
* broj konzultacija za potrebe znanstveno-istraživačkog rada zaposlenika Zavoda
* broj ostvarenih znanstveno-istraživačkih suradnji s relevantnim institucijama
* pripremljen i podnesen zahtjev za obnovu naziva *Referentnog centra za farmakoepidemiologiju*
* broj provedenih farmakoepidemioloških studija
* broj održanih farmakoepidemioloških tribina.

# 10. Broj i struktura zaposlenika

Nastavni zavod je na dan 30. studenoga 2024. godine brojio 419 zaposlenika/ca zaposlenih na neodređeno i određeno vrijeme (dana 31. prosinca 2023. godine – 432 zaposlenika/ca) (Tablica 10.1.).

*Tablica 10.1. – Usporedba broja zaposlenika na neodređeno i određeno vrijeme na dan 30. studeni 2024. godine i 31. prosinca 2023.*

|  |  |  |  |
| --- | --- | --- | --- |
| *Vrsta radnoga odnosa* | *2024.* | *2023.* | *Razlika* |
| Na neodređeno vrijeme | 380 | 386 | -6 |
| Na određeno vrijeme | 39 | 46 | -13 |
| *Ukupno* | 419 | 432 | -19 |

Brojevi zaposlenika/ca sljedećih grafikona i tablica uključuju zaposlene i na neodređeno i određeno vrijeme.

U Zavodu bilo je zaposleno 333 zaposlenica (Ž) i 86 zaposlenika (M) (Grafikon 10.1.):

*Grafikon 10.1. – Spolna struktura zaposlenika/ca*

Najviše zaposlenika/ca bilo je u dobnim skupinama od 40 do 49 (131 zaposlenika/ca) i od 50 do 59 godina (108 zaposlenika/ca) (Grafikon 10.2.):

*Grafikon 10.2. – Struktura zaposlenika/ca prema spolu i dobi*

Održala se struktura zaposlenika/ca prema stručnoj spremi prethodnih godina; u njoj je najveći udio onaj sa zaposlenicima/cama koji imaju visoku stručnu spremu (VSS), što je vidljivo na Grafikonu 10.3.

*Grafikon 10.3. – Struktura zaposlenika/ca prema stručnoj spremi*

Zavod je brojio 210 zaposlenika/ca s visokom stručnom spremom (VSS), a od toga 42 doktora/ica znanosti i osam magistara/i znanosti (Grafikon 10.4.).

*Grafikon 10.4. – Struktura zaposlenika/ca s visokom stručnom spremom*

Tablica 10.2. prikazuje broj zaposlenika/ca na neodređeno i određeno vrijeme prema stručnoj spremi u pojedinim službama na dan 30. 11. 2024. godine. Reci službi i stupci označavaju broj zaposlenika/ca:

*Tablica 10.2. – Broj zaposlenika/ca prema službama i stručnoj spremi*

|  |  |  |  |  |  |  |  |
| --- | --- | --- | --- | --- | --- | --- | --- |
| *Organizacijska jedinica* | *KV* | *NKV* | *NSS* | *SSS* | *VŠS* | *VSS* | *Ukupno* |
| Ravnateljstvo |  |  |  | 1 |  | 5 | 6 |
| Služba za ekonomske poslove | 1 |  |  | 16 |  | 7 | 24 |
| Služba za epidemiologiju |  |  |  | 20 | 22 | 30 | 72 |
| Služba za informatiku, sigurnost i tehničke poslove |  | 1 |  | 10 | 2 | 6 | 19 |
| Služba za javno zdravstvo |  |  |  | 1 | 2 | 9 | 12 |
| Služba za javnozdravstvenu gerontologiju |  |  |  |  | 1 | 5 | 6 |
| Služba za kliničku mikrobiologiju |  | 6 |  | 26 | 13 | 18 | 63 |
| Služba za ljudske potencijale i pravne poslove |  | 2 | 1 | 1 | 2 | 4 | 10 |
| Služba za mentalno zdravlje i prevenciju ovisnosti |  |  |  | 6 | 1 | 22 | 29 |
| Služba za školsku i adolescentnu medicinu |  |  |  | 6 | 29 | 42 | 77 |
| Služba za zdravstvenu ekologiju |  | 3 | 1 | 27 | 7 | 53 | 91 |
| Služba za znanost i nastavu |  |  |  | 1 |  | 9 | 10 |
| *Ukupno* | 1 | 12 | 2 | 115 | 79 | 210 | 419 |

# 11. Plan zapošljavanja

Plan zapošljavanja za 2025. predviđa zapošljavanje 39 radnika na neodređeno vrijeme (Tablica 11.1. i Tablica 11.2.).

*Tablica 11.1. – Broj planiranih zapošljavanja prema organizacijskim jedinicama*

|  |  |  |
| --- | --- | --- |
| *Službe* | *Broj* | *(%)* |
| Ravnateljstvo | 0 | 0% |
| Služba za epidemiologiju | 7 | 18% |
| Služba za javno zdravstvo | 1 | 3% |
| Služba za javnozdravstvenu gerontologiju | 0 | 0% |
| Služba za kliničku mikrobiologiju | 4 | 10% |
| Služba za mentalno zdravlje i prevenciju ovisnosti | 0 | 0% |
| Služba za školsku i adolescentnu medicinu | 9 | 23% |
| Služba za zdravstvenu ekologiju | 6 | 15% |
| Služba za znanost i nastavu | 0 | 0% |
| Služba za ekonomske poslove | 0 | 0% |
| Služba za informatiku, sigurnost i tehničke poslove | 4 | 10% |
| Služba za ljudske potencijale i pravne poslove | 3 | 8% |
| ostala radna mjesta | 5 | 13% |
| *Ukupno* | 39 | 100% |

*Tablica 11.2. – Broj planiranih zapošljavanja prema organizacijskim jedinicama i prema radnim mjestima*

| *Red.  br.* | *Organizacijska jedinica i naziv radnog mjesta* | | *Broj  (neodređeno)* |
| --- | --- | --- | --- |
|  | *Služba za epidemiologiju* | | 7 |
| 1. | Doktor medicine specijalist i doktor dentalne medicine specijalist-specijalist savjetnik 2 | Doktor medicine specijalist savjetnik 2 | 3 |
| 2. | Zdravstveni radnik u zdravstvenom zavodu (Odjel za epidemiologiju zaraznih bolesti) | Mag. sanitarnog inženjerstva | 3 |
| 3. | Zdravstveni radnik u zdravstvenom zavodu  (Odjel za sustav sigurnosti hrane i zdravstveni odgoj) | Mag. sanitarnog inženjerstva | 1 |
|  | *Služba za kliničku mikrobiologiju* | | 4 |
| 1. | Doktor medicine specijalist i doktor dentalne medicine specijalist-specijalist savjetnik 1/2 / Doktor medicine specijalist i doktor dentalne medicine specijalist 1/2 |  | 1 |
| 2. | (1.) Medicinska sestra/medicinski tehničar prvostupnik/ zdravstveni radnik prvostupnik u bolnici, u poliklinikama, primarnoj zdravstvenoj zaštiti i javnom zdravstvu, mobilnom palijativnom timu i djelatnosti hitne medicine 1  (2.) Medicinska sestra/ medicinski tehničar prvostupnik/ zdravstveni radnik prvostupnik u bolnici u poliklinikama, primarnoj zdravstvenoj zaštiti, javnom zdravstvu, zdravstvenoj njezi u kući, patronaži i stacionaru doma zdravlja 2 | Prvostupnik medicinsko laboratorijske dijagnostike 1/2 | 1 |
| 3. | (1.) Medicinska sestra/medicinski tehničar/zdravstveni radnik u bolnici, u poliklinikama, primarnoj zdravstvenoj zaštiti i javnom zdravstvu i djelatnosti hitne medicine 1  (2.) Medicinska sestra/medicinski tehničar/zdravstveni radnik u bolnici, u poliklinikama, primarnoj zdravstvenoj zaštiti i javnom zdravstvu 2 | Laboratorijski tehničar 1/2 | 1 |
| 4. | Referent |  | 1 |
|  | *Služba za zdravstvenu ekologiju* | | 6 |
| 1. | (1.) Nezdravstveni radnik koji sudjeluje u procesu dijagnostike i liječenja 2  (2.) Logoped, medicinski tehnolog, biotehnolog i biomedicinski inženjer, biolog u zdravstvu, molekularni biolog, psiholog, medicinski fizičar, fonetičar, nutricionist, defektolog/edukacijski rehabilitator/ socijalni pedagog, citogenetičar koji sudjeluje u procesu dijagnostike i liječenja 2 | Biotehnolog, biolog u zdravstvu 2 | 1 |
| 2. | Nezdravstveni radnik koji sudjeluje u procesu dijagnostike i liječenja 2 | Mag. strojarstva | 1 |
| 3. | Zdravstveni suradnik 2 |  | 1 |
| 4. | Medicinska sestra/medicinski tehničar/zdravstveni radnik u bolnici, u poliklinikama, primarnoj zdravstvenoj zaštiti i javnom zdravstvu – 2 | Sanit. teh./farmac. teh. | 3 |
|  | *Služba za javno zdravstvo* | | 1 |
| 1. | (1.) Doktor medicine specijalist i doktor dentalne medicine specijalist-specijalist savjetnik 3  (2.) Doktor medicine specijalist i doktor dentalne medicine specijalist 3 |  | 1 |
|  | *Služba za školsku i adolescentnu medicinu* | | 9 |
| 1. | (1.) Doktor medicine specijalist i doktor dentalne medicine specijalist-specijalist savjetnik 2  (2.) Doktor medicine specijalist i doktor dentalne medicine specijalist 2 |  | 8 |
| 2. | Medicinska sestra/medicinski tehničar prvostupnik/ zdravstveni radnik prvostupnik u bolnici, u poliklinikama, primarnoj zdravstvenoj zaštiti, javnom zdravstvu, zdravstvenoj njezi u kući, patronaži i stacionaru doma zdravlja 2 | Medicinska sestra / medicinski tehničar  prvostupnik u javnom zdravstvu 2 | 1 |
|  | *Služba za ljudske potencijale i pravne poslove* | | 3 |
| 1. | Viši savjetnik 1 (Odjel za pravne poslove) | (za pravne poslove) | 1 |
| 2. | Suradnik (Odjel za pravne poslove) |  | 1 |
| 3. | Referent (Odjel za ljudske potencijale) |  | 1 |
|  | *Služba za informatiku, sigurnost i tehničke poslove* | | 4 |
| 1. | Informatički savjetnik |  | 1 |
| 2. | Vozač sanitetskog prijevoza | (Vozač –dostavljač) | 2 |
| 3. | Stručni radnik na tehničkom održavanju | (Kotlovničar) | 1 |
|  | *ostala radna mjesta* | | 5 |
| 1. | Doktor medicine i doktor dentalne medicine na specijalizaciji |  | 5 |
|  | *Ukupno* |  | 39 |

# 12. Plan informatizacije i digitalizacije

Sukladno Planu nabave, Zavod u 2025. godini planira, u svrhu poboljšanja poslovnih procesa, uložiti dio financijskih sredstava u poboljšanje mrežne sigurnosti te digitalizacije procesa evidentiranja radnog vremena kao i ostalih procesa uz radno vrijeme npr. izostanci, godišnji odmori i slično.

S obzirom na to da je zdravstvo u zadnje vrijeme na samom vrhu izloženosti kao meta kibernetičkih napada, potrebno je sustav zaštiti od takvih napada ali i samog korisnika na osobnim računalima. Planirani su sustavi za otkrivanje i odgovor na napade unutar Zavodske mreže kao što su krađa identiteta, vjerodostojnica, kretanje mrežom te promicanje proaktivne detekcije utemeljene na upadima kroz sve slojeve mreže. Poslovnim sustavima bi pružali zaštitu u stvarnom vremenu od nepoznatih prijetnji blokiranjem i analizom prijetnji te na taj način bi spriječili da se zlonamjerne datoteke prodru kroz našu obranu (vatrozid).

Sprječavanje malicioznog prodiranja putem sustava e-pošte isto je tako važno kao i ostali segmenti zaštite mrežne infrastrukture pa bi tako implementacijom sustava koji se dodatno integrira s postojećim sustavom e-pošte pružili zaštitu od zlonamjernih sadržaja.

Istovremeno s unapređenjem infrastrukture mreže i sigurnosti, u planu je i digitalizacija poslovnoga procesa za evidenciju radnog vremena, što uključuje doradu postojećega programa u skladu sa zahtjevima Službe za pravne poslove, zamjenu neispravnih uređaja za evidenciju radnog vremena na vanjskim lokacijama, povezivanje programa za evidenciju radnog vremena s programom za plaće te ugovaranje servisa njegova održavanja koji uključuje i održavanje fizičkih uređaja za radnu evidenciju i rampe. Postići će se ukidanje papirnatih *zahtjeva radnika za godišnje odmore*, digitalno potpisivanje zahtjeva, jednostavnije praćenje radnoga vremena kao i lakši uvid u plan godišnjih odmora.

1. Godine 2025. predviđa se privremeno izmeštavanje s lokacije Remetinečki Gaj 14 radi konstrukcijske obnove zgrade [↑](#footnote-ref-0)